2020 - Страница 2 од 396 - Dnevnik Juga\nSaopstenje 31/12/2020\tHRONIKA, Vranje 0\nNa području Policijske uprave u Vranju, registrovane su četiri saobraćajne nezgode. Dve osobe su zadobile lake telesne povrede. Zbog upravljanja vozilom pod dejstvom alkohola zadržane su dve osobe.\nU restoranu pretio advokatu iz Leskovca\nPripadnici Ministarstva unutrašnjih poslova u Leskovcu uhapsili su Ž. N. (1987) iz ovog grada, zbog postojanja osnova sumnje da je izvršio krivično delo ugrožavanje sigurnosti. Sumnja se da je on, 25. decembra ove godine, u jednom restoranu pretio advokatu iz Leskovca. Osumnjičeni je, uz krivičnu prijavu, priveden nadležnom tužilaštvu u …\nOmladina SNS-a Leskovčanima podelila novi broj stranačkog informatora\nIna Dendić 30/12/2020\tLeskovac, POLITIKA 0\nNa platou ispred Narodne Biblioteke Radoje Domanović, omladina SNS-a delila je danas prolaznicima novi broj stranačkog informatora. U ime Unije mladih SNS-a prisutnima se obratila Aleksandra Krstić, član Unije mladih. „U ovom broju možete pročitati kako je naša država oborila rekord izgradivši dve kovid bolnice u Beogradu i Kruševcu za …\nNaredne godine za finansiranje mesnih zajednica 36 miliona dinara\nNa današnjoj 15. sednici Gradskog veća, usvojen je budžet za Mesne zajednice na teritoriji grada Leskovca za 2021. godinu, koji iznosi 36 miliona dinara. U prethodnom periodu sve mesne zajednice bile su u obavezi da dostave finansijeske planove za narednu godinu, odeljenju Gradske uprave Grada Leskovca. Ovim su se stekli …\nZavršeni radovi na putu Leskovac – Vlasotince\nRadovi na deonici puta Leskovac – Vlasotince u dužini od 6.500 metara danas su završeni. Tim povodom radove je obišao gradonačelnik Leskovca Goran Cvetanović, koji je ovom prilikom istakao da je ova saobraćajnica projekta koji je obeležio tekuću godinu. „Novac za ovu kapitalnu investiciju obezbedilo je preduzeće Putevi Srbije u …\nPrijem za ovogodišnje dobitnike poljoprivrednih subvencija\nKako je ove godine zbog epidemiološke situacije sa korona virusom, podela subvencija po selima izostala, gradonačelnik Leskovca je danas organizovao prijem za predstavnike poljoprivrednih gazdinstava. U toku ove godine podeljene su subvencije za 944 poljoprivrednih gazdinstava, a ove godine je i povećan fonda za ove namene. „Ove godine me je …\nGradonačelnik upozorava leskovačke ugostitelje: Bez organizovanog dočeka Nove Godine\nIna Dendić 30/12/2020\tDRUŠTVO, Korona Virus, Leskovac 2\nNa današnjoj sednici Gradskog štaba za vanredne situacije, gradonačelnik Leskovca je upozorio Leskovačke ugostitelje da ne prave organizovane dočeke kako ne bi imali problem sa organima vlasti, ali je iskoistio priliku i da apeluje na naše sugrađane da praznike provedu u krugu svoje porodice. „Predstojeći novogodišnji i božićni praznici su …


U dokumentu napisanom na 250 strana, koji je objavljen više od dve sedmice nakon saopštenja o odluci da se lokalni izbori ponovo održe 23. juna, Odbor tvrdi da su neregularnosti bile dovoljnih razmera da utiču na ishod glasanja.\n"Neregularnosti se smatraju incidentima koji su ugrozili kredibilitet izbora", ističe se u saopštenju.\nOd ukupno 11 članova, četvoro njih je glasalo protiv odluke o poništavanju rezultata, a među njima i predsedavajući Odbora.\nOdluka o ponovnom održavanju izbora donesena je nakon što se vladajuća stranka Pravde i razvoja (AKP) predsednika Redžepa Tajipa Erdogana žalila na navodne brojne nepravilnosti.\nNajveća opoziciona stranka u Turskoj Republikanska narodna partija saopštila je tada da odluka o ponovnom održavanju izbora u Istanbulu ukazuje na "čistu dikaturu".\nEKSPLOZIJA U ISTANBULU Najmanje jedna osoba POGINULA (FOTO)


Premijerno prikazani novi promo filmovi o Beogradu - Beogradski Portal\nPremijerno prikazani novi promo filmovi o Beogradu\nNa štandu Turističke organizacije Beograda na Beogradskom sajmu predstavljena je nova promotivna kampanja za 2022. godinu i premijerno prikazana serija pet novih turističkih filmova o Beogradu koji na jedinstven način ističu najznačajnije turističke atrakcije našeg grada, saopšteno je iz Turističke organizacije Beograda.\n– Želeli smo da prikažemo Beograd iz ličnog ugla Beograđana i njihovih priča o mestima za koja su emotivno vezani. Zato smo serijal nazvali „Priče iz života jednog grada – rekao je Miodrag Popović, direktor Turističke organizacije Beograda i naglasio da je najteže bilo odabrati prvih pet lokacija zbog čega će se serijal sigurno nastaviti.\nFilmovi su urađeni u saradnji sa nagrađivanim autorom Dušanom Stojančevićem, čiji prethodni filmovi za Turističku organiazaciju Beograda su osvojili brojne nagrade na međunarodnim festivalima od kojih se posebno ističe drugo mesto u svetu na festivalu u Berlinu prošle godine.\nU prisustvu medija, glumaca iz filmova, kao i predstavnika kulturnih institucija koje su učestvovale u snimanju, prisutni su uživali u priči o „mestu gde su mnoge ljubavi započete“, doznali su koje tajne krije kalemegdanska klupa, i kako mogu da se upute Teslinim stopama u Beogradu. „Svi ukusi boemske Skadarlije“ mogli su delom da se osete atmosferom koju je priredio restoran Tri šešira, a koji se nedavno našao među pet najboljih restorana u svetu na portalu „Atlas ukusa“.


Vesti online / Vesti / Ex YU / "Zapadu je datum praznika veća pretnja od terorista"\nAmerički stručnjak za Balkan i pitanja bezbednosti Gordon Bardoš ocenio je da nije nikakvo iznenađenje da BiH po glavi stanovnika ima više džihadista nego bilo koja druga zemlja u Evropi, ali da međunarodi zvaničnici očigledno misle da je datum nekog praznika važnija pretnja od terorističke Islamske države ili Al Kaide.\nZašto je datum praznika Zapadu veća pretnja od džihadista?\nBardoš u tekstu za "Politiku" navodi da je u BiH prisutan sistem pravosuđa kao za vreme Osmanske imperije, kada je vladalo pravilo "kadija te tuži, kadija ti sudi".\n* Izetbegović Dodiku predviđa sudbinu Sadama, Gadafija...\nBardoš, koji je predsednik konsultantske kompanije za politički i strateški rizik SEEREKON, specijalizovane za jugoistočnu Evropu, navodi da je danas javna tajna da SDA, partija bivšeg muslimanskog predsednika BiH Alije Izetbegovića, kontroliše Tužilaštvo BiH i, uopšte, sudski sistem.\nOn ističe da je teško shvatiti da međunarodni predstavnici pristaju na to da SDA ima takvu kontrolu nad pravosudnim sistemom u BiH, pogotovo ako se uzme u obzir da su američki zvaničnici pre 15 godina, neposredno posle napada na NJujork i Vašington, pretili da će proglasiti SDA terorističkom organizacijom zbog širokih veza Alije Izetbegovića sa poznatim međunarodnim teroristima.\nBardoš naglašava da u svemu ovome evropski zvaničnici sporo uočavaju bezbednosne rizike za svoje zemlje, te podseća da su od 2000. do 2004. godine sarajevske vlasti odbile čak 40 pokušaja Haškog tužilaštva da im se dostavi dokumentacija o odredu "El mudžahedin".\nPodsećajući da Ustavni sud BiH stalno potvrđuje predloge visokog predstavnika, Bardoš je ocenio da međunarodni zvaničnici uz tri strana i dvoje bošnjačkih sudija, implementiraju političku agendu stvaranja centralizovane, unitarne države.\nEU nastavila politiku Osmanlija i Hitlera\nOn je istakao da sadašnji problemi samo potvrđuju istorijsku sliku pravde u BiH, koja se ilustruje poslovicom "kadija te tuži, kadija ti sudi", te podsetio na tekst istoričara Noela Malkolma da su u osmanskom sistemu hrišćani tretirani kao građani drugog reda i da nije bilo dopušteno svedočenje hrišćanina protiv muslimana.\nBardoš dodaje da je austro-nemačka politika na Balkanu nastavila po pravilima Osmanske imperije i sa "kultom muslimanskog prvenstva" u BiH, a da je slično primenjivao i Hitler u onome što je označeno kao "pozitivna muslimanska politika" sve s ciljem pridobijanja simpatija muslimanskog svijeta.\n- Nažalost, danas se mali broj međunarodnih zvaničnika pita da li je zaista moguće stvoriti stabilnu BiH na osnovu nasilne međunarodne implementacije programa jednog naroda u BiH ili je bolje insistirati na istinskoj saradnji i kompromisu - kaže Bardoš.\nEX YU Dodik na "crnoj listi" SAD i EU?!\nSRBIJA Čanak se šalio sa referendumom u Vojvodini!\nEX YU Dodik: Obavešten sam da će za deset dana protiv Ivanića i mene biti podignuta optužnica zbog referenduma u RS\nEX YU "Rukovodstvo RS da odgovara za podrivanje Dejtona"


Priznanje i evropske integracije - Abazi: Srbija ima moć nad dva važna procesa na Kosovu | Info-ks.net\n06.11.2021 u 11:53\nPriznanje i evropske integracije Abazi: Srbija ima moć nad dva važna procesa na Kosovu\nPoslanik Pokreta Samoopredjeljenje Haki Abazi kaže da je vrijeme da Srbija odgovori da li će biti međusobnog priznavanja, jer je, kako smatra, u proteklih deset godina dijalog doveden do tačke koja je neproduktivna za dalji napredak, prenosi Gazeta express.\nAbazi, predsjednik skupštinskog Odbora za spoljne poslove, rekao je da je činjenica da je Srbija deset godina koristila da produži proces normalizacije odnosa što je samo njoj odgovaralo, jer su zaustavljena priznanja Kosova i njegov proces evropskih integracija, te da je u tom smislu Kosovo "talac" Srbije.\n"Države koje nas nisu priznale su rekle da čekaju konačan rezultat dijaloga, pa onda priznanje. Sporazum o stabilizaciji i pridruživanju zavisi od svakog koraka u normalizaciji odnosa Kosova i Srbije. Time je Srbija dobila veliku moć nad dva važna procesa na Kosovu. Priznanje i evropske integracije", naveo je Abazi.\nOcjenio je da je Vlada Kosova napravila ogroman napredak odvajanjem procesa evropskih integracija i novih priznanja od dijaloga.\nPovodom pojačanih pritisaka za formiranje Zajednice srpskih opština, Abazi kaže da uprkos tome Kosovo ne može da ide ka "defunkcionalizaciji zemlje".\n"Kao nevladina organizacija, Zajednica srpskih opština može da se organizuje u bilo kom trenutku, ali ne protiv odluke Ustavnog suda, koji je sporazum proglasio neustavnim u 22 tačke", rekao je Abazi.\nNaglasio je da Kosovo neće praviti kompromise u slučaju ZSO za koju navodi da bi smanjila funkcionalnost Kosova i stvorila RS na Kosovu.\nHaki AbaziPriznanje i evropske integracije\nTuča u studiju Raspisana potjernica za Dardanom Molliqajem\nPoslanik VV-a Haki Abazi uložio 250.000 eura u kriptovalute\nPoslanik VV-a Abazi: U Srbiji se nisu promjenili, bez NATO bi došli na Kosovo


U BiH najavljeno povećanje otkupne cene maline? - Agro TV\nU BiH najavljeno povećanje otkupne cene maline?\nUzgajivači maline iz srednjeg Podrinja, posle mnoštva sastanaka sa otkupljivačima i predstavnicima resornog ministarstva, te organizovanja protesta, obradovani su saznanjem da je moguće povećanje otkupne cene za malinu koju su ove godine predali hladnjačama.\nBratunačka hladnjača „Agro-dr“ isplatila je malinu po ceni od 2,1 KM za kilogram, što je za 0,20 KM više od cene ostalih otkupljivača.\nJedino je hladnjača „Insieme” plaćala malinu skuplje, odnosno po 2,3 KM, ali je preuzela manju količinu ovog voća.\nPetko Rankić, vlasnik hladnjače „Agro-dr“, koja je među najvećim u ovoj regiji, najavio je da će povećati otkupnu cenu za dodatnih 0,20 KM po kilogramu maline.\n– Obezbedio sam plasman ovogodišnjeg otkupljenog roda maline na sigurno tržište. Izvoz je već krenuo po ceni nešto većoj od one koja se pominjala u vreme berbe i smatram da je realno i korektno da proizvođačima ovog voća, od kojih sam otkupio malinu, dodatno isplatim još po 0,20 KM po kilogramu – rekao je Rankić.\nOn je dodao da na ovaj način želi da pomogne proizvođače da barem delimično ublaže loše rezultate i prihode od ovogodišnje prodaje maline kako bi nastavili uzgoj ove kulture.\nIz Udruženja „Vilamet”, koje okuplja proizvođače maline iz bratunačke, milićke i srebreničke opštine, pozdravili su ovaj potez vlasnika hladnjače „Agro-dr” i izrazili očekivanje da će biti povećana i otkupna cena kupine, te da će i ostali otkupljivači slediti ovaj primer.\nPredstavnici ovog udruženja razočarani su odnosom ostalih otkupljivača, a posebno hladnjače „Bos agro fud” iz Potočara kod Srebrenice koja je najveći otkupljivač i koja je ove godine najlošije plaćala malinu, svega 1,9 KM za kilogram.\nIz „Vilameta” su tražili sastanak sa Šveđaninom, vlasnikom ove hladnjače, ali iz uprave te hladnjače to im nije omogućeno, niti im je dostavljen bilo kakav odgovor na taj zahtev.\n– Izgleda da ovoj hladnjači nije bitna proizvodnja jagodičastog voća na našoj regiji, niti koliko će otkupiti, tako da ovakav njihov stav može imati veoma loše posledice po ovu poljoprivrednu proizvodnju, a i po sam rad te hladnjače – saopšteno je iz „Vilameta”.\nČlanovi rukovodstva ovog udruženja ističu da će zbog ovakvog odnosa „Bos agro fuda” davati preporuku proizvođačima, članovima udruženja, da u narednom periodu ne predaju malinu i kupinu u ovu hladnjaču.


Rusija oštro odgovara na sajber sankcije Evropske unije - 31.07.2020, Sputnik Srbija\nEvropska unija je Rusiji, Kini i Koreji uvela sajber sankcije, koje su pritom zasnovane na neutemeljenim i izmišljenim činjenicama i Rusija ih neće ostaviti bez... 31.07.2020, Sputnik Srbija\n"i izmišljenim činjenicama" ovo je oksimoron, ne mogu biti činjenice izmišljene, ako je nešto izmišljeno onda to nije činjenica, nego suprotno činjenici. I obrnuto ako je nešto činjenica onda to nije izmišljotina, nego suprotno izmišljotini. Dakle, il je nešto činjenice il je izmišljotina, ne može biti oboje istovremeno.\n17:26 31.07.2020 (Osveženo: 17:27 31.07.2020)\nEvropska unija je Rusiji, Kini i Koreji uvela sajber sankcije, koje su pritom zasnovane na neutemeljenim i izmišljenim činjenicama i Rusija ih neće ostaviti bez odgovora. U diplomatiji je sve jasno, kažu u Ministarstvu inostranih poslova Rusije.\n„Rešenje koje je 30. jula izdao Savet Evropske unije izaziva nedoumice, jer su mere jednostrane i odnose se na deo građana i organizacija Rusije, Kine i Severne Koreje. Sve je ponovo urađeno bez dokaza, sa izmišljenom informacijom da su umešani u neke sajber incidente, koji su se desili u prošlosti. Politička pozadina je očigledna“, kaže se u komentaru na internet stranici ruske diplomatske službe.\nSavet Evropske unije je juče saopštio da je usaglasio uvođenje individualnih sankcija građanima i organizacijama u Rusiji, Kini i Severnoj Koreji za sajber napade, koji ugrožavaju Evropsku uniju i države članice EU.\nOgraničavajuće mere su uvedene zbog, kako se navodi, pokušaja sajber napada na Organizaciju za zabranu hemijskog oružja, a takođe za sajber napad korišćenjem zlonamernih softvera WannaCry, NotPetya i Operation Cloud Hopper.\nPre nedelju dana je pokrenut postupak usaglašavalja mera. Tada je saopšteno da će te mere uključiti zamrzavanje imovine i putovanja u EU.\nKako se navodi u komentarima Ministarstva inostranih poslova Rusije, Moskva priprema odgovor na mere.\n„Ovo je neprijateljska akcija Evropske unije i neće ostati bez odgovora. Kao što je poznato, u diplomatiji je sve „jasno“, kaže se u saopštenju.\nPod sankcijama su se našli „Glavni centar specijalnih tehnologija" i četvoro državljana Rusije.


U ponedeljak: Prva ovogodišnja akcija dobrovoljnog davanja krvi, lane realizovano 27 · gradski.online\nU ponedeljak: Prva ovogodišnja akcija dobrovoljnog davanja krvi, lane realizovano 27\nKIKINDA- Prva akcija dobrovoljnog davanja krvu u 2021. godini održaće se u ponedeljak u prostorijama kikindskog Crvenog krsta, od 9 do 13 sati, u saradnji sa Zavodom za transfuziju krvi Vojvodine. Danijela Bjeljac, sekretarka Crvenog krsta, pozvale je višestruke davaoce da im se pridruže i darivaju dragocenu tečnost.\nPoziv je upućen i humanistima koji će, možda, baš u ponedeljak, po prvi put, darivati krv. Crveni krst i Zavod za transfuziju krvi Vojvodine, tokom prethodne godine, realizovali su 27 akcija dobrovoljnog davanja krvi. Prikupljene su 1.563 jedinice krvi, a davaoci su se odazvali 1.785 puta.\nBjeljac kaže da im u akcijama dobrovoljnog davanja krvi puno pomažu članovi Kluba 25. Druga januarska akcija održaće se krajem meseca. U prostorijama Crvenog krsta ona će se održati 28. januara:\n-Ukoliko ste zdravi, nema razloga da ne odvojite malo vremena i darujete krv. To može da uradi zdrava osoba, starosti od 18 do 65 godina , kod koje se lekarskim pregledom i kontrolom nivoa hemoglobina utvrdi da davanjem i neće ugroziti sebe niti osobu kojoj će se ta krv primeniti.\nPrethodnoZbog ove havarije: U nedelju deo centra Kikinde ponovo bez grejanja, popodne normalizacija\nSledećeDeca se najviše obradovala: Prvi sneg nije putarima zadao glavobolje, vozači budite oprezni


SAD: Argumenti protiv privatizacije PTK su neosnovani\nAmbasada SAD-a u Prištini saopštila je da se zalaže za privatizaciju PTK po principu privlačenja kvalifikovanih i profesionalnih ponuđača a da protivnici ove privatizacije „gaje nostalgiju prema socijalizmu iz vremena hladnog rata i Jugoslavije“.\n„Državna sekretarka Hilari Klinton tokom svoje nedavne posete poručila je da su ekonomske reforme neophodne kako bi se kosovska ekonomija otvorila prema svetu. Iznenađujuće je za nas da mnogi od onih ljudi koji su najglasniji u vezi sa korupcijom nisu u stanju da shvate da sve dotle dok velika preduzeća budu u rukama države, biće uvek izazova da se ona koriste kao izvor finansijske dobiti i lako dostupne korupcije“, navodi se u saopštenju Ambasade SAD-a dostavljenom KIM radiju. Ambasada saopštava da privatizacije PTK treba da omogući korisnicima PTK bolju uslugu, a budžetu Kosova omogućiti fleksibilnost koja je potrebna za ostvarivanje ostalih investicija neophodnih za ekonomski razvoj Kosova. „Neodgovorni napadi i dezinformacije prečesto su karakterisali debatu o privatizaciji PTK, što je zamaglilo najosnovnija ekonomska pitanja koja treba rešavati. Ovi kritičari su izmislili najluđe teorije zavere koje su mešavina neosnovanih insinuacija i emotivnih reakcija koje nisu razložno niti činjenično utemeljene. Teorija zavere je jadna zamena za težak intelektualni rad koji je potreban da bi se sačinio jedan rigorozan i dobro promišljen argument“. Američka ambasada u Prištini saopštila je da će nastaviti da podržava privatizaciju, a ambasador Kristofer Del i ostali zvaničnici ambasade nastaviće da se sastaju sa predstavnicima vlasti i opozicije vezano za ovo i mnoga druga pitanja. Skupština Kosova usvojila je prošle nedelje Stategiju o privatizaciji Pošte i telekoma Kosova. Usvajanju strategije prethodila je žučna rasprava u kojoj su se predstavnici LDK, i opozicionih stranaka bili protiv usvajanja pre održavanja parlamentarnih izbora. Predstavnici opozicije su posle sednice izjavili da je glasanje bilo protivzakonito i da Skupština u trenutku glasanja nije imala kvorum. U kosovskoj vladi, očekuju da bi PTK mogli da prodaju za sumu od 300 do 600 miliona evra.\n20.06.2021 Obeležen praznik Svete Trojice u Skulanevu (623)\n20.06.2021 Prizren: Dečija smotra folklora obeležila jubilej (212)\n20.06.2021 U Srbiji 60 novih slučajeva, preminula četiri pacijenta (105)


Početna » Narodna stranka » Page 19\nNikola Jovanović odgovarao na Fejsbuku\nPotpredsednik Narodne stranke i šef odborničke grupe „Savez za Srbiju“ u Skupštini Beograda Nikola Jovanović odgovarao je na pitanja građana na Fejsbuk strani Danasa u okviru rubrike „Intervju na mreži“.\nPiše: J. Z. T. 14. 8. 2019.\nPotpredsednik Narodne stranke i šef odborničke grupe Savez za Srbiju u Skupštini Beograda Nikola Jovanović izjavio je danas da gradska vlast nespremno dočekuje novu školsku godinu, što je ogroman problem za đake i roditelje.\nPredsednik Izvršnog odbora Narodne stranke Vladimir Dobrosavljević izjavio je da danas ne postoje uslovi za slobodne i demokratske izbore, ali da bi opozicija trebalo da nastavi borbu za njihovo uspostavljanje.\nPiše: Danas Online 10. 8. 2019.\nNarodna stranka pozvala je danas državne organe Srbije da insistiraju na ostvarenju punih prava za Srbe u Hrvatskoj i da od Sjedinjenih Američkih Država i Evropske unije „odlučno i stalno traže“ da u Hrvatskoj „konačno i potpuno budu sprovedeni Ustavni zakon o pravima nacionalnih manjina i Erdutski sporazum“.\nSvetlana Kozić: Igor Mirović baca narodni novac na fantomska udruženja\nPoslanica Narodne stranke u Skupštini Vojvodine Svetlana Kozić izjavila je danas da naprednjačka vlast u pokrajini olako daje velike sume novca na brzinu i pred konkurs osnovanim udruženjima građana, bez jasnih garancije da će ispuniti preuzete obaveze u oblasti omladinskih projekata.\nPiše: Danas Online 2. 8. 2019.\nOrganizacije potpisnice Sporazuma sa narodom „1 od 5miliona“ organizuju u subotu 3. avgusta, na platou ispred TC Kalča desetu Nišku zonu slobode.\nPredsednik Narodne stranke Vuk Jeremić izjavio je danas da je delegitimizacija vlasti najbrži put ka smenjivanju režima predsednika SNS-a Aleksandra Vučića i da bi posle izbora koje bi opozicija bojkotovala vrlo brzo morali da budu održani novi koje će vlast izgubiti.\nPredsednik Narodne stranke Vuk Jeremić izjavio je večeras da opozicija mora da ostane jedinstvena u odluci da bojkotuje izbore, ako vlast do kraja septembra ne obezbedi fer i demokratske izborne uslove, i da će tada podela u Srbiji biti „pola-pola“, što će doprineti tome da postane očigledno da je promena vlasti moguća.\nPrvi potpredsednik Narodne stranke i narodni poslanik Miroslav Aleksić pozvao je nadležne organe da ispitaju umešanost ministara Malog, Lončara i Stefanovića u kriminalne aktivnosti, ali i da reaguju na tekst i aferu „Omča“ objavljenom u Večernjim novostima.\nNarodna stranka u Zaječaru: Tražimo momentalnu ostavku zbog cenzure\nNaradno stranka u Zaječaru traži ostavku direktora Ustanove Narodno pozorište Timočke krajine – centar za kulturu „Zoran Radmilović“ Vladimira Đurićića, zbog cenzure i zabranjivanja Seleni Ristić Vitomirović se na bini pojavi u svojstvu voditelja programa „Veče sevdaha“.\nPiše: Glas Zaječara 25. 7. 2019.\nPotpredsednik Narodne stranke Miroslav Aleksić ocenio je danas da država pet godina nije u stanju da izgradi pet kilometara autoputa između Kragujevca i Batočine, iako je to po njegovim rečima, obaveza koju je preuzela po osnovu ugovora sa Fijatom iz 2009. godine.


Ustavne reforme u Bosni i dalje van domašaja\nDejtonskim sporazumom, sklopljenim 1995. godine, okončan je rat u Bosni i Hercegovini, ali je njime uspostavljena po mnogo čemu disfunkcionalna država tri medjusobno zavadjena naroda. Prošlog meseca, parlament Bosne i Hercegovine je sa samo dva glasa razlike odbacio ustavne promene koje su imale za cilj uspostavljanje čvršće države. Ali, bosanski funkcioneri i posmatrači i dalje gaje optimizam.\nAmerički diplomata Donald Hejs, bivši zamenik Visokog predstavnika Ujedinjenih nacija u Sarajevu, mesecima je radio na podsticanju pregovora o reformama. Hejs kaže kako je uveren da će reforme biti usvojene:\n”Mislim da je to proces koji će dovesti do izrade dokumenta o državnosti Bosne i Hercegovine, i to će se dogoditi. Bilo bi bolje da se to već desilo jer bi omogućilo sprovodjenje njihove želje da udju u evroatlantske institucije i da unaprede život svojih gradjana.“\nU oktobru će u BiH biti održani parlamentarni izbori pa neki posmatrači smatraju da je od kritične važnosti da parlament usvoji ustavne reforme pre izbora. Član predsedništva BiH, Sulejman Tihić nedavno se u Vašingtonu sastao sa američkim državnim sekretarom Kondolizom Rajs i potpredsednikom Dikom Čejnijem. Posle tih razgovora Tihić je rekao da i on očekuje da će ustavne reforme biti usvojene:\n”Iskoristio sam posetu Sjedinjenim Državama da zatražim pomoć za usvajanje ovih amandmana, jer su oni zaista u najboljem interesu Bosne i Hercegovine i njenih gradjana. Bili smo veoma blizu. Ta pomoć trebalo bi da stigne do kraja ovog meseca.“\nSavetnik Helsinške komisije američkog Kongresa, Bob Hend, koji je često posećivao Sarajevo, takodje smatra da bi predložene reforme predstavljale značajan korak ka uspostavljanju funkcionalne države u Bosni. On dodaje da je potrebna brza akcija za njihovo usvajanje, jer bi predizborna kampanja mogla da preusmeri pažnju ka drugim problemima:\n”Možda će šok posle odbacivanja reformi podstaći nastojanja i omogućiti ljudima da prebrode nesuglasice oko toga koliko daleko bi trebalo ići. Možda će ih to navesti da se vrate za pregovarački sto i krenu napred.“\nParalelno sa nastojanjima na reformi ustava, vlada Bosne i Hercegovine nastoji da uspostavi jedinstvenu vojsku i policiju. Bosanski lideri veruju da će im te mere pomoći da se pridruže Evropskoj uniji i NATO. Ali ako reforme ne budu usvojene, kretanje Bosne ka tom cilju verovatno će biti zaustavljeno.


Ostavljaju bebu u kolicima ispred prodavnice: Evo šta je švedski model vaspitanja\nOvaj model vaspitanja je kod nas nezamisliv.\nOpisuje ga reč "lagom", što znači umereno, savršeno jednostavno ili u ravnoteži – Šveđani se te ideologije pridržavaju u gotovo svim aktivnostima, uključujući roditeljstvo. U nekim nordijskim zemljama, uključujući Švedsku, sasvim je u redu ostaviti bebu u kolicima na hladnom vazduhu, što je kod nas nezamislivo.\nPročitajte još: Zašto deca treba da odrastaju uz psa? Jedan razlog je posebno važan\nEvo kako je primenjuju u tom slučaju.\nPrema švedskoj izreci, ne postoji loše vreme, samo odeća koja nije dovoljno topla. Bilo da pada sneg ili je sunčano, roditelji u Švedskoj dopuštaju deci da se igraju na otvorenom.\nNe postoji loše vreme, već odeća koja nije dovoljno topla.\nŠvedska se može pohvaliti najnižom stopom smrtnosti dece uzrokovanih povredama na svetu. Uprkos hladnom vremenu, deca u vrtićima borave na otvorenom bar sat vremena. Muški toaleti imaju stolove za previjanje beba. Muškarci mogu da otvore porodiljsko kako bi se brinuli o novorođenčadi.\nŠvedski roditelji puštaju decu da se bave avanturističkim aktivnostima, poput plivanja i penjanja na drveće. Dopuštaju deci da budu znatiželjna.\nU većini švedskih porodica muž i žena jednako dele zadatke. Muškarci su vrlo ponosni što hrane svoju decu, previjaju ih, preuzimaju nakon škole.\nRoditelji imaju 480 dana plaćenog odsustva koje mogu da podele, a 90 dana je odmor samo za očeve.\nŠvedski roditelji su vrlo zaštitnički nastrojeni kada je reč o slobodnom vremenu njihove dece. Ne žure da ih prijave za raznorazne vannastavne aktivnosti, poput sporta, muzike, jezika. S druge strane, roditelji u mnogim drugim zemljama većinu svog vremena provode vozeći svoju decu na časove klavira, fudbal, plivanje i drugo.\nPročitajte još: Trudnice, jedite ovu hranu, i rađaćete zdraviju decu\nTo je još jedna stvar koja olakšava roditeljstvo u Švedskoj. Roditelji dece mlađe od osam godina mogu da rade šest dnevno, a ne osam. Zbog toga im ne nedostaje vremena za druženje s decom.\nŠvedski roditelji podstiču svoju decu da izraze misli i ideje. Pružaju im podršku i negu koja im je potrebna da izrastu u stabilne odrasle osobe. Zapravo je Švedska bila jedna od prvih zemalja koja je donela UN konvenciju o pravima deteta. Takođe je prva zabranila sve oblike telesnog kažnjavanja dece.\nšvedski model vaspitanja\nučestvovanje u različitim aktivnostima\ndeca se igraju uprkos hladnoći


U Trebinju je danas dodijeljena oprema za 40 poljoprivrednika sa područja Trebinja iz drugog dijela donacije organizacije “Help” iz Sarajeva, ukupne vrijednosti 80.000 KM.\nMirko Ćurić, gradonačelnik Trebinja kazao je da je grad odlučan da podrži poljoprivrednike, te da je riječ o projektu gdje učestvuju i poljoprivrednici, donator-organizacija “Help” i grad.\nOd ukupne vrijednosti donirane opreme poljoprivrednici učestvuju sa oko 15 odsto.\nMilorad Perišić iz Popovog polja, koji je dobio cijevi za navodnjavanje, u vrijednosti od skoro 4.000 KM je rekao da će mu ova donacija značajno pomoći u poljoprivrednom gazdinstvu, te da će pospješiti proizvodnju.\nVelemir Ćuk iz Veličana koji se bavi vinogradarstvom je kazao da opremu ne bi u potpunosti sam mogao kupiti i da je od izuzetnog značaja pomoć koju je dobio.\n“Učestvovao sam sa 15%, oko 600 KM, a ostalo dobio i to zaista mi znači”, ističe Ćuk.


Automatizacija u poreskoj administraciji- ušteda vremena (i nerava) - Naša Mesta\nNaslovna Naša Mesta Automatizacija u poreskoj administraciji- ušteda vremena (i nerava)\nAutomatizacija u poreskoj administraciji donela je skraćenje postupka dobijanja rešenja o obavezama koje imamo prema državi.\nPrelazak na elektronsko podnošenje poreskih prijava jedan je od najvažnijih inicijalnih koraka u unapređenju funkcionisanja poreskog sistema. Automatizovani su svi koraci, od podnošenja prijave do dobijanja rešenja.\nPodnošenje poreskih prijava u elektronskom obliku omogućilo je da se svi neophodni podaci od značaja za oporezivanje prenesu u informacioni sistem poreskog organa brzo i tačno. Automatizacija je donela skraćenje postupka koji je odnosio mnogo vremena i nerava svim stranama uključenim u proces.\nBolji kvalitet i ažurnost podataka\nRanije, poreski obveznik je popunjavao sve podatke u poreskoj prijavi. Sledeći korak bio je predavanje formulara nadležnoj poreskoj administraciji. Na osnovu prijave poreznici su morali da podatke prekucaju u svoj informacioni sistem. Ovaj korak je prilično zahtevan zbog velikog angažovanje zaposlenih. Ljudski faktor je činio svoje i prilikom unosa moglo je doći do greške.\nOvo je dalje dovodilo do beskrajnih usaglašavanja stanja obveznika sa poreskim evidencijama, otkrivanja ko je i kada pogrešio, naknadnih korekcija i tako u krug.\nSprovedeni koraci na razvoju elektronskih komunikacija poreznika sa građanima i privredom odnose se na podnošenje zahteva i dobijanje uverenja elektronskim putem, uručenje poreskih rešenja u elektronskom obliku preko portala Poreske uprave ili putem elektronskih sandučića, proveru upita stanja i zaduženja na portalu poreskog organa koje uključuje i mogućnost elektronskog plaćanja poreskih obaveza.\nSistem elektronskih poreskih prijava funcioniše veoma efikasno. Njegovo uvođenje smanjilo je u velikoj meri neracionalno administriranje i olakšalo obveznicima put do rešenja o porezu.\nU poreskim službama sve su važniji poreski inspektori. Oni kao stručna lica sprovode postupke poreske kontrole i preduzimaju mere naplate. Time se doprinosi boljoj fiskalnoj disciplini poreskih obveznika i većim javnim prihodima u budžetu.\nViše o digitalizaciji i automatizaciji u oblasti javne uprave pročitajte u dvanaestom broju časopisa Naša mesta\nPrethodni tekstSrbija u Parizu predstavila kandidaturu Beograda za EXPO 2027.\nSledeći tekstVeliko interesovanje za novi program „Prekvalifikacije za IT“


Svet Autor:Beta14. jul. 201508:33 > 08:35\nIran i šest svetskih sila postigli su istorijski sporazum o iranskom nukleranom programu, na osnovu koga će Teheranu biti ukinute snakcije u zamenu za ograničvanje iranskog nuklearnog programa.\nŠefica evropske diplomatije Federika Mogerini potvrdila je danas da je u Beču postignut sporazum sa Iranom o okončanju dugogodišnjeg spora o nuklearnom programu Teherana. Ona je novinarima, pre formalnog zaključenja sporazuma zemalja učesnika u pregovorima, kazala da je „dogovor znak za nadu za ceo svet“.\nKako navode zapadne diplomate, prema finalnom sporazumu Iran je prihvatio „povratni mehanizam“, prema kome neke od sankcija mogu da budu ponovo uvedene u roku od 65 dana, ukoliko sporazum bude prekršen.\nRazgovorima u Beču prethodile su tri nedelje intenzivnih pregovora američkog državnog sekretara Džona Kerija i šefa iranske diplomatije Mohamada Džavada Zarifa. „Naporan rad se isplatio i postigli smo sporazum. Neka Bog blagosovi naš narod“, izjavio je Rojtersu iranski diplomata koji nije želeo da bude imenovan.\nIAEA: Napravljena mapa puta za Iran\nIzvor : Tanjug, AP/Joe Klamar/Pool Photo\nŠef Međunarodne agencije za atomsku energiju (IAEA) Jukija Amano kaže da je sa Iranom potpisao mapu puta koja će omogućiti istragu ranijih i sadašnjih nuklearnih aktivnosti Islamske republike, što je ključni deo nuklearnog sporazuma Teherana sa šest svetskih sila.\nAmano je na konferenciji za novinare u Beču rekao da namerava da predstavi izveštaj o rezultatima svoje istrage Bordu guvernera IAEA do 15. decembra, preneo je AFP.\nŠef IAEA je istakao da mapa puta „predviđa jasan sled događaja u narednim mesecima, uključujući to da Iran pruži objašnjenja vezana za sporna pitanja“.\nMapom puta predviđaju se sastanci tehničkih eksperata, tehničke mere i diskusije, kao i razmatranje pitanja iranske vojne baze Parčin, dodao je Amano.\nIranska državna novinska agencija IRNA izvestila je da će sva nuklearna postrojenja u Iranu ostati operativna, na osnovu sporazuma postignutog u Beču.\n„Sva iranska nuklearna postrojenja nastaviće s radom. Nijedno neće biti zaustavljeno ili uklonjeno…Iran će nastaviti obogaćivanje (uranijuma)…Istraživanje i razvoj ključnih centrifuga (IR6, IR-5, IR4, IR 8) će se nastaviti“, javila je iranska agencija, preneo je Rojters.\nIRNA je prenela izjavu šefa iranske agencije za nuklearnu energiju Alija Akbara Salehija koji je rekao da sporazum Irana sa svetskim silama poštuje „crvene linije“ njegove zemlje. „Nakon potpisivanja mape puta (sa IAEA), svi problemi biće rešeni“, rekao je Salehi, preneo je AP.\nIzrael razočaran postizanjem sporazuma\nIzrael predvodi napore da se blokira sporazum kojim bi se ukinule sankcije Iranu. Iranski zvaničnici su godinama pretili da će uništiti Izrael. Iran je takođe podržavao militantne grupe koje su napadale Izrael, podseća agencija AP.\nIzraelski premijer Benjamin Netanijahu je u prvom reagovanju na nuklearni sporazum svetskih sila s Iranom ocenio da je to “ loša greška istorijskih razmera“ i najavio da će „uraditi što može da blokira iranske nuklearne ambicije“.\n„Iran će dobiti siguran put do nuklearnog oružja. Mnoga ograničenja koja su trebalo da ga spreče da tamo stigne će biti ukinuta“, rekao je Neatnijahu na početku sastanka sa šefom diplomatije Holandije Bertom Koendersom u Jerusalimu.\n„Iran će dobiti glavni zgoditak, bogatstvo u kešu od stotine milijardi dolara, što će mu omogućti da izvodi svoju agresiju i teror u regionu i svetu. To je loša greška istorijskih razmera“, rekao je Netanijahu, a prenosi Rojters.\nIzraelski ministar Miri Regev rekao je danas da nuklearni sporazum između Irana i svetskih sila daje Iranu „dozvolu za ubijanje“. Regev, bivši izraelski vojni portparol a sada ministar kulture i sporta rekao je, reagujući na vesti da je postignut sporazum, da je takav dogovor „loš za slobodan svet i loš za čovečanstvo“.\nRegev se založio da se dalje lobira protiv sporazuma postignutog u Beču i rekao da bi američki Kongres još mogao da ga blokira.


SIVA EKONOMIJA: Koliko inspektora kontroliše prevoz robe? - Pluton Logistics\nSMENA na čelu HŽ Cargo – Za direktora predložen Dragan Marčinko\nNajveći „ulovi“ na granicama – Ovako su carinici zaplenili više od 4 miliona evra\nTri velike kompanije pokreću proizvodnju u Zapadnoj Srbiji\nSIVA EKONOMIJA: Koliko inspektora kontroliše prevoz robe?\n16/05/2019 15/05/2019 marko\tinspekcija u saobraćaju, inspekcija u transportu, inspekcijske službe\nPredstavnici preduzeća koja se bave prevozom robe i putnika zatražili su u Privrednoj komori Srbije (PKS) da država obezbedi dovoljan broj inpektora kako bi se smanjila siva ekonomija u toj oblasti.\n– Privreda traži od države da joj omogući poslovni ambijent sa zdravom konkurencijom – rekla je predstavnica poslovnog udruženja Srbijatransport i zastupnik saobraćajnog preduzeća Raketa iz Bajine Bašte Svetlana Bjeličić.\nOna je na sednici posvećenoj pravima i obavezama privrede i suzbijanju sive ekonomije u drumskom, železničkom i vodnom saobraćaju, kao i u prevozu opasnih materijala, ukazala da siva ekonomija „razjeda saobraćajnu privredu“. Po njenim rečima, nelegalno poslovanje je poprimilo nove oblike jer se koriste savremena sredstva komunikacije kojima se direktno stupa u kontakt sa korisnicima usluga.\nBjeličić je ocenila da treba izmeniti propise kako bi se ubrzale procedure za dobijanje licenci i doneti podzakonska akta za rad autobuskih stanica. Istakla je da je u međunarodnom prevozu neprimereno čekanje na graničnim prelazima i pozvala predstavnike države da počnu zajednički da rešavaju taj problem.\nVlasnik firme Euroline i član Udruženja Srbijatransport Dragan Čakarević istakao je da „se inspektori nigde ne mogu videti“.\n– Najveći problem u saobraćaju je nedostatak inspektora, od kojih sam svojevremeno dosta naučio o poslovanju, a danas ih nema jer, kako kaže ministarka građevinarstva, saobraćaja i infrastrukture Zorana Mihajlović, ljudi neće da rade na terenu za malu platu – rekao je Čakarević.\nOn je kazao da makedonski i bosanski prevoznici putnika i robe „divljaju“ na putevima u Srbiji jer nema ko da ih kontroliše.\nSamo 13 inspektora\nNačelnik Odeljenja za inspekcijske poslove u drumskom saobraćaju Milan Žarković rekao je da na tim poslovima radi 13 inspektora što je „izuzetno malo“. Podsetio je da su ti inpektori nadležni za kontrolu 169 prevoznika u domaćem linijskom saobraćaju, 270 u vanlinijskom, 70 u međunarodnom, 120 u međunarodnom vanlinijskom i 80 u međunarodnom tranzitnom saobraćaju.\nOsim toga ti inspektori kontrolišu i 6.000 domaćih prevoznika tereta, 500 međunarodnih, 175 prevoznika u tranzitu, a nadležni su i za izdavanje licenci za autobuske stanice, kontrolu radnog vremena posada vozila i tahografa (instrument koji beleži osnovne parametre tokom vožnje).\nProšle godine inspektori za drumski saobraćaj obavili su kako je rekao 8.583 kontrole, naplatili 1.610 prekršaja, pokrenuli 163 prekršajne prijave i podneli 19 prijava za privredni prstup.\nTi inspektori su iz saobraćaja isključili 92 vozila na 90 dana, oduzeli 45 dozvola za međuanrodni prevoz putnika, izdali 32 rešenja o zabrani daljeg kretanja kroz Srbiju, priveli 16 stranaca kod sudije za prekršaje i podneli 101 zahtev za brisanje iz registra reda vožnje.\nNačelnik Odeljenja za inspekcijske poslove bezbednosti plovidbe Božidar Jagodić rekao je da su najčeše nepravilnosti koje su utvrđene tokom kontrole neispravene poslovne knjige i neadekvatan sastav posade brodova.\n– Kada se menjaju propisi organizujemo skupove kako bi posavetovali privrednike ali je malo interesovanje – rekao je Jagodić.\nPrema njegovim rečima slično je i kada je reč o samokotroli jer se odazove oko jedan odsto pozvanih iako znaju da to može da bude prihvaćeno kao kontrola.\n← TIMOCOM na sajmu transport logistic 2019 u Minhenu\nJelena Vlajić, Univerzitet u Belfastu – Upravljanje rizicima i poremećajima u lancu snabdevanja →\n18/09/2015 24/04/2017 marko\nDomaćim prevoznicima visoke kazne, strani prolaze bez „udara po džepu“!\nOd 2019. godine startuje e-inspekcija\n06/03/2018 07/03/2018 marko


Objavljeno ponedeljak, 09 jul 2018 16:32\nTradicionalni turnir Dani fudbala „Berane 2018“ biće otvoren u utorak, 10. jula, na Stadionu malih sportova, gdje će se takmičenje i održati. Ekipe će moći da se prijavljuju do sjutra, u 18 časova, a izvačenje parova i formiranje grupa je predviđeno za sat kasnije.\nKako su planirali organizatori, na otvaranju turnira odigraće se revijalne utakmice između KMF „OFK Berane“ i reprezentacije Crne Gore u malom fudbalu, utakmica veterana, majstora malog fudbala, a biće priređen i nastup Plesnog kluba „Duga“.\nEkipe broje pet igrača (4+1), uplata po ekipi je 70 eura, a utakmice će se igrati po pravilima FSCG.\nEkipe će uplatu moći da izvrše na žiro račun Sportskog centra, ili u prostorijama Stadiona malih sportova.\nZa najuspješnije ekipe organizatori su obezbijedili nagradni fond u iznosu od 3.000 eura. Za osvajača turnira predviđena je nagrada od 1.800 eura, za drugo 800, a za treće mjesto predviđena je nagrada u iznosu od 400 eura.\nOrganizatori turnira su Opština Berane i DOO „Sportski centar“, a turnir se, tradicionalno, održava u sklopu Manifestacije „Beransko kulturno ljeto“.\nSaša Radunović: Kulturno ljeto\n,,Ladica đinđuva po trgu prosuta“, na Njegoševom trgu, otvorila je „Beransko kulturno ljeto“\nLadica đinđuva najavljuje početak Beranskog kulturnog ljeta\n"Ladica đinđuva" otvara Beransko kulturno ljeto


Tanjug 18. februara 2020. 19:43\nŽENEVA – Oko 300 civila je stradalo kada su u vazdušnim napadima sirijskih vladinih snaga pogođene bolnice i izbeglički kampovi na severozapadu zemlje, saopštile su danas Ujedinjene nacije.\nZvaničnici svetske organizacije rekli su da se agencije za pružanje pomoći bore sa humanitarnom krizom, dok blizu milion civila, većinom žena i dece, beži ka granici sa Turskom, u teškim zimskim uslovima, kako bi pobegli od ofanzive vladinih snaga na poslednja uporišta pobunjenika u provincijama Idlib i Alepo.\n„Civili koji beže od borbi stešnjeni su na područjima na kojima nema bezbednih skloništa, a njihov broj se iz časa u čas povećava. Oni su i dalje izloženi bombardovanju i jednostavno nemaju kuda da odu“, izjavila je visoki komesar UN za ljudska prava Mišel Bačelet.\nKako prenosi Rojters, sirijski i ruski vojni avioni nastavili su napade na grad Darat Iza, dan nakon što su u njihovim napadima teško oštećene dve bolnice.\nIstovremeno, u Moskvi je danas održana druga runda razgovora sa Turskom o situaciji u Idlibu, nakon kojeg je turska strana najavila da će rasproediti još sanga u tom regionu.\nRusko Ministarstvo spoljnih poslova je nakon sastanka saopštilo da obe strane ostaju posvećene postojećim sporazumima o Idlibu, ali nije spomenulo zahtev Turske da se sirijske vladine snage povuku iz regiona.


Zaev: Dobijena podrška za formiranje vlade – Indeks Vesti – Najvažnije vesti iz Srbije i regiona\nNaslovna > Oko nas > Balkan > Zaev: Dobijena podrška za formiranje vlade\nZaev: Dobijena podrška za formiranje vlade\nNovosti 01/05/2017 Balkan\nNOVI predsednik Sobranja izabran je legalno i legitimno, u skladu sa Poslovnikom, Ustavom i zakonima, izjavio je danas predsednik opozicione SDSM Zoran Zaev i najavio da će naredni korak biti formiranje nove reformske vlade u Makedoniji.\nZaev je, posle razgovora u Skoplju sa zvaničnikom SAD Brajanom Hojtom Jiem, rekao da će makedonski predsednik Ðorđe Ivanov doneti akt kojim će potvrditi da u Sobranju postoji parlamentarna većina i dodeliti mu mandat za sastav nove vlade.\n“Tu je i program nove reformske vlade koji garantuje jedinstvo države, poštovanje Ustava, evroatlantske perspektive Makedonije, iako je to već jasno i domaćoj i međunarodnoj javnosti”, rekao je Zaev, preneli su makedonski mediji.\n“Ali u ovom trenutku je najvažnije da VMRO-DPMNE prihvati da je opozicija, kako bi se zaustavile tenzije”, rekao je Zaev.\nVLADE ŠVEDSKE PODRŽALA IZBOR DžAFERIJA\nŠvedska podržava izbor Talata Džaferija, predstavnika albanske partije DUI, za predsednika parlamenta, a naredni korak treba da bude formiranje nove makedonske vlade, poručila je danas ministarka spoljnih poslova Švedske Margot Valstrom.\n“Novoizabrani predsednik Skupštine Makedonije mora da se poštuje. Predsednik je izabran od parlamentarne većine i radujem se saradnji sa njim”, navela je Valstromova.\nOna je istakla da njena zemlja oštro osuđuje akte nasilja koji su pratili njegov izbor u četvrtak.\nPRITVOR ZA JOŠ JEDNO LICE ZBOG NEREDA U SOBRANjU\nPred Osnovni sud u Skoplju danas je izvedeno još jedno lice zbog nereda u Sobranju, za koje je prihvaćen predlog o izricanju pritvora u trajanju od osam dana, javila je MIA. Osnovni sud u Skoplju je prethodno danas doneo odluku o pritvoru za četiri osobe koje su učestvovale u događaima u Sobranju, još dve su dobile meru nadzora, a jedna kućni pritvor.\nOsnovno javno tužilaštvo u Skoplju saopštilo je juče da je od nadležnog sudije zatražilo pritvor za 14, od ukupno 15 osoba uključenih u nerede u Sobranju, u četvrtak uveče.\nMakedonsko državno Tužilaštvo je nakon nasilja u Sobranju, na osnovu dokaza koje je prikupila policija, naredilo privođenje ukupno 15 osoba, koje se sumnjiče da su izvršile krivično delo učestvovanje u grupi koja sprečava službeno lice u vršenju službene dužnosti. Jedan od privedenih zaposlen je u policiji, u Upravi za bezbednost.\nUčesnici događaja u Sobranju, u međuvremenu, su zatražili amnestiju od predsednika Makedonije Đorđa Ivanova.\nKitarović: Akcija Bljesak najavila krunu operacija – Oluju\nCG: Afere pročistile listu\nOptužnice protiv profesora Ekonomskog fakuteta u Skoplju zbog korupcije\nTaksista uhapšen zbog silovanja turistkinje u Budvi


Gradsko pozorište: Festivalski pohodi u septembru - CdM\nGradsko pozorište: Festivalski pohodi u septembru\nSeptembar će u Gradskom pozorištu proteći će u znaku važnih domaćih i regionalnih festivalskih pohoda njihovih predstava sa Lutkarske scene za djecu.\nPredstava “Romeo i Julija” koju je po čuvenoj Šekspirovoj drami režirala Emilija Mrdaković, biće igrana 13. septembra u 20 sati u KIC-u “Budo Tomović” na otvaranju šestog izdanja Međunarodnog festivala lutkarstva, Podgorica 2017. Festival će okupiti pozorišta iz Turske, Albanije, Kenije, Srbije, Ukrajine i Crne Gore. Dva dana kasnije ansambl “Bajke o ribaru i ribici” u režiji Evgenija Ibragimova, u produkciji Lutkarske scene za djecu Gradskog pozorišta, predstaviće se u okviru takmičarskog dijela 9. Bugojanskog lutkarskog bijenala.\n“Bugojansko lutkarsko bijenale je renomirani festival lutakarskih pozorišta sa prostora bivše Jugoslavije. Na Bijenalu po pozivu učestvuju predstave iz regiona koje su u svojim državama osvojile najznačajnije nagrade u protekloj godini”, navodi se u saopštenju.\nNakon Bugojna, “Bajka o ribaru i ribici” festivalski put nastaviće ka Zagrebu, gdje će 18. septembra, biti igrana u Kulturnom centru Travno, u sklopu 50. izdanja Međunarodnog festivala kazališta lutaka PIF.\n“PIF (Pupteatra Internacia Festivalo) je manifestacija esperantskih korijena sa pedesetogodišnjom internacionalnom reputacijom na lutkarskoj festivalskoj sceni. I ove godine predstaviće najpoznatija lutkarska pozorišta i najeminentnija ostvarenja evropske i svjetske produkcije”, saopšteno je iz Gradskog pozorišta.\nSeptembarska gostovanja biće završena u Nikšićkom pozorištu 27. septembra, kada će takođe biti izvedena “Bajku o ribaru i ribici”.\nTagoviGradsko pozorište predstava repertoar septembar uvertira


Potpredsjednik Vlade Vujica Lazović razgovarao sa studentima Univerziteta "Mediteran" na temu "Snagom činjenica i argumenata do stava o članstvu u NATO". - Univerzitet Mediteran Podgorica\nPotpredsjednik Vlade Vujica Lazović razgovarao sa studentima Univerziteta “Mediteran” na temu “Snagom činjenica i argumenata do stava o članstvu u NATO”.\n“Neutralnost sebi mogu da priušte razvijene zemlje sa tradicionalno stabilnim okruženjem. Mi živimo na zapadnom Balkanu, ako pogledate samo istoruju 20. vijeka, vidjećete balkanske ratove, Prvi i drugi svjetski rat, pa rat prije oko 20 godina. To je nestabilno okruženje i mislim da je Alijansa garant mira i stabilnosti na zapadnom Balkanu”, kazao je on.\nLazović je pojasnio da bi Crna Gora, ukoliko bi željela da bude neutralna, morala da ulaže više novca i morala bi ponovo uvesti služenje vojnog roka, kao i mnoge stvari koje Crna Gora, na ovom stepenu razvijenosti i s obzirom na sve kapacitete, sebi ne može priuštititi, uz, kako je kazao, veliki rizik da i tada njen sistem bezbjednosti ne bude siguran i pouzdan. Upitan da li evropske integracije znače obavezno i evroatlantske, Lazović je rekao da to nije obavezno, ali je poželjno i podrazumijeva se. Na pitanje o podršci građana članstvu u NATO i da li bi odluku o tome tebalo donijeti na referendumu, Lazović je kazao da u Ustavu ne postoji obaveza da se u slučaju te integracije organizuje referendum, zato što država sa učlanjenjem u NATO ne gubi svoju suverenost i ne postoji obaveza da se to uradi referendumom, nego se može uraditi i u parlamentu. Prema riječima Lazovića, trenutno, ako se uzmu programi partija koje se zalažu u NATO, u parlamentu ima dvije trećine poslanika koji bi glasali za učlanjenje Crne Gore u Alijansu, dok je, na osnovu istraživanja, manje od 40 odsto građana za članstvo u Savezu. “Postoji taj nesklad između političkih reprezenata, onog što oni saopštavaju i građana. Mislim da je to, prije svega, rezultat predrasuda, nedovoljne informisanosti građana, nerazumijevanja i zato organizujemo ovakve tribine, direktne susrete i razgovore, da što više približimo tu problematiku”, naveo je on.\nLazović je rekao da je, kad su u pitanju ekonomski benefiti učlanjenja u NATO, jedan od bitnih razloga kad se neko odlučuje da investira novac, stabilnost te zemlje.”Stabilnost je elementarna stvar koja motiviše investitore da ulažu novac. Ako ste dio kolektivnog sistema bezbjednosti, šaljete poizitivan signal potencijalnim investorima”, rekao je Lazović. On je naveo i da je posebna korist u ekonomskom smislu od učlanjenja u NATO rast kreditnog rejtinga, jer sa stabilnošću i potvrdom jačanja sistema bezbjednosti, raste i kreditni rejting zemlje i dolazi do većeg priliva stranih direktnih investicija. “Nećemo imati situaciju meda i mlijeka odmah po učlanjenju u NATO, to je mukotrpan proces koji u svom razvoju treba da prođemo, ali ćemo imati više šanse, nego što ih sad imamo, za priliv stranih direktnih investicija”, rekao je Lazović.\nOn je poručio da u septembru, na samitu u Velsu, Crna Gora očekuje poziv za članstvo, navodeći da je na državi da dalje predano radi.Kako je rekao, sa značajnih relevantnih međunarodnih adresa se ponavlja da će Crna Gora biti sledeća članica NATO-a. »To nas ohrabruje, ali ne smijemo da se uspavamo u pogledu obaveza koje na tom putu postoje«. Na pitanje koliki će biti troškovi članstva u NATO, Lazović je pojasnio da se na godišnjem nivou, kad ste dio saveza, izdvaja novac za članarinu i preporuka je da to bude dva odsto domaćeg bruto proizvoda.\n“Nije obaveza da to bude dva odsto, nego preporuka, i mislim da to za nas, u dugoročnom pogledu, ne bi trebalo da predstavlja ogroman trošak koliko ćemo imati benefite od toga”, dodao je Lazović. Lazović je, odgovarajući na pitanja studenata o postavljanju NATO baza u Crnoj Gori, rekao se često želi, u namjeri da se izazove zabuna i uplaše građani, govoriti da sa NATO-om dolaze vojne baze. “To su sve stvari iz prošlog vijeka i ovdje nema nikakve potrebe da baratamo sa tom argumentacijom. NATO danas nije samo vojni savez, to je sistem kolektivne bezbjednosti koji garantuje mir, stabilnost, razvoj i unaprijeđenje demokratije, vladavinu prava”, rekao je on.\nNa pitanje jednog od studenata zašto je Vladina komisija odlučila da ne finansira REACT kamp, Lazović ga je pozvao da zajedno provjere. “Možemo zajedno provjeriti, čak i kod mene postoji interesovanje zašto nijesu dodijelili sredstva, pa ćemo zajedno pogledati šta je bilo posrijedi”.\n← Entries for the fourth annual Ron Brown Apprentice Program


ce OD „MEMORANDUMA“ NAOVAMO... Stojanović: Vlast ne treba toliko da se trudi, to nam nije potrebno\nOD „MEMORANDUMA“ NAOVAMO... Stojanović: Vlast ne treba toliko da se trudi, to nam nije potrebno\n"Od memoranduma naovamo ima ih koliko vole. Mogu bilo koji uzeti, jer su suštinski isti. Na primjer Miloševićev se zvao 'Svi Srbi u jednoj državi', zbog čega smo ratovali devedesetih", rekla je Dubravka Stojanović.\nFOTO: Stojanović (Nedeljnik)\nProgramski dokument Srbije i Republike Srpske, odnosno deklaracija o zajedničkom objedinjenom nacionalnom djelovanju i definiranju nacionalnih minimuma i principa za opstanak srpske nacije i srpskog naroda izazvala je polemiku u javnosti.\nSastavljanje ovog dokumenta najavio je generalni sekretar predsednika Srbije Nikola Selaković rekavši da će na jesen, 25. ili 26.novembra, kada ulazimo u stotu godišnjicu prisajedinjenja Srema, Banata i Bačke Kraljevini Srbiji, ili prvog decembra povodom formiranja Kraljevine SHS predsjednik Srbije Aleksandar Vučić i predsjednik RS Milorad Dodik predstaviti deklaraciju.\nMeđutim, historičarka Dubravka Stojanović ističe da vlasti nije potreban nikakav novi nacionalni program i poručuje da "ne treba da se trude i forsiraju toliko".\n"Od memoranduma naovamo ima ih koliko vole. Mogu bilo koji da uzmu, jer su suštinki isti. Na primjer Miloševićev se zvao 'Svi Srbi u jednoj državi', zbog čega smo ratovali devedesetih", rekla je historičarka za Danas.


29. juna 2017. 5 min read\nPolicija Kosova navodi da je oko 316 stanovnika Kosova otišlo da se bori u ratovima u Siriji, većinom u periodu između 2013. i 2014. godine, a oko 117 se vratilo nazad, kaže se u izveštaju “Javni puls” na temu sprečavanja nasilog ekstremizma, predstavljenom u Prištini. Iako Kosovo nije pod većim uticajem sukoba u Siriji i Iraku od drugih delove Evrope, studija UNDP-a iz 2015. godine o borbi protiv nasilne radikalizacije na Kosovu ukazuje da je sa Kosova u ratove na Bliskom istoku otišao najveći broj boraca u odosu na broj stanovnika. Takođe, Kosovo je treća oblast odakle je u odnosu na milion stanovnika, otišao najveći broj boraca islamske veroispovesti, posle Belgije i Francuske. Glavni faktori poticanja radikalizacije su razočarenje radom ključnih izvršnih organa na Kosovu, osećaj izolacije, neažurne zakonodavne i sudske institucije, kao i kriza identiteta i ekstremistička indoktrinacija, nezaposlenost, siromaštvo i drugi društveno-privredni uslovi, posebice slab sistem obrazovanja, kaže se u izveštaju “Javni puls”.\nAnkete koje su sprovedene između 2012. i 2015. Godine, pokazuju da društvo na Kosovu postaje religioznije u odnosu na stanje pre oružanih sukoba 1999. godine. Iako nije sprovedena nijedna anketa o verskoj pripadnosti stanovnika Kosova pre 1999. godine, 45 godina komunističke vladavine i homogenizacija kosovskih Albanaca oko nacionalnog cilja devedesetih godina prošlog veka, ističe manje-više sekularnu prirodu društva na Kosovu, što je zaključak koji dele mnogobrojne studije. Na primer, anketa Instituta za istraživanje razvoja i alternative (IDRA) iz 2012. godine pokazuje da je 26% mladih između 16 i 27 godina starosti na Kosovu, religiozno. Druge studije pokazuju da se razočarenje opštim privrednim i političkim stanjem povećava, da je poverenje u institucije na najnižem nivou i da je poverenje u verske institucije u stalnom porastu. Uprkos tome, društvo na Kosovu je i dalje umereno religiozno, bez značajnih incidenata motivisanih religijom.\nStudija Agencije za rauvoj Ujedinjenih nacija o sprečavanju nasilnog ekstremizma na Kosovu vrši analizu stavova stanovnika Kosova po pitanju nasilnog ekstremizma, kao i otpornosti društva Kosova na interne i eksterne pritiske koji vode ka prodoru ekstremističkih verskih ideologija.\nOvu analizu dopunjuju zaključci tri fokus grupe koje su organizovane tokom januara 2017. godine u Prištini, Gnjilanu i Đeneral Jankoviću, održane na temu bezbednosti, religije, radikalizacije, ekstremizma, obrazovanja i mladih.\nZaključci fokus grupa potvrđuju rezultate prethodnih istraživanja da je uticaj ekstremističkih grupa na Kosovu povećan tokom poslednje dve decenije, kao i da je porastao broj stavova o verskom radikalizmu na Kosovu. Aktivnosti radikalnih grupa i pojedinaca su se održavale i u zvaničnim i u nezvaničnim verskim objektima. Iako u većini slučajeva imame bira lokalno stanovništvo ili privatni sponzori džamija, Islamska verska zajednica na Kosovu nema uticaja na njihovo imenovanje, ali to ne znači da je Islamska verska zajednica na Kosovu odgovorna za sve slučajeve radikalizacije. Pored toga, Policija Kosova je od 2014. godine do danas uspešno osujetila aktivnosti ovih grupa aktivnostima kontradiverzione zaštite, u cilju suprotstavljanja nasilnom ekstremizmu. Usled aktivnosti kontradiverzione zaštite Policije Kosova i pravosudnog sistema, broj stanovnika koji su napustili Kosovo u cilju spajanja sa IDIL-om i drugim ekstremističkim grupama je značajno opao od 2015. godine. Međutim, zaključci fokus grupa ukazuju da su stavovi o pretnjama terorističkih napada brojniji nego prethodnih godina.\nZaključci fokus grupa takođe pokazuju da je uticaj ekstremističkih grupa uporan, kao i da smanjen broj ljudi koji se pridružuju ekstremističkim grupama na Bliskom istoku ne predstavlja pokazatelj smanjenog nivoa opasnosti. Zapravo, znaci radikalizacije opstaju, tako da je zbog direktnih poziva Islamske države na izvršenje napada kod kuće dok gube tlo pod nogama u Siriji i Iraku, verovatnoća terorističkih napada veća.\nGlavni faktori podsticanja radikalizacije su razočarenje radom ključnih izvršnih organa na Kosovu, osećaj izolacije, neažurne zakonodavne i sudske institucije, kao i kriza identiteta i ekstremistička indoktrinacija, nezaposlenost, siromaštvo i drugi društveno-privredni uslovi, posebice slab sistem obrazovanja, kaže se u izveštaju “Javni puls”. Slede korupcija u institucijama, nedostatak organizovanih aktivnosti za mlade, kao i društvena stigmatizacija konzervativnih vernika. Pored toga, među faktore koji se konkretno odnose na žene, jeste obaveza udatih žena da se pridruže muževima. Faktori podsticanja radikalizacije jesu i indoktrinacija kroz nezvanična ili verska učenja preko interneta, kao i radikalizacija članova porodice koja je umnogome rezultat nedostatka alternativnih aktivnosti unutar Islamske verske zajednice. Učesnici fokus grupa su naveli sledeće faktore privlačenja rdikalnom islamu: lična ubeđenja i filozofska predanost, očekivanje materijalne i duhovne nagrade, uticaj nekih imama koji su obrazovani na Bliskom istoku, kao i bliskoistočnih humanitarnih organizacija koje su aktivne na Kosovu od sukoba 1999. godine. Slede: štampana literatura, internet, društveni mediji, kao i radikalizam kao globalni fenomen.\nŠto se tiče rasprave o faktorima podsticanja i privlačenja radikalizaciji, jedan od glavnih zaključaka o uticaju radikalne i ekstremističke ideologije je da mladići koji ne dolaze obavezno iz religioznih porodica mogu biti podložni takvim uticajima. Razlog leži u tome da oni mogu postati predmet manipulacije onih koji ih vrbuju ekstremnim tumačenjem verskih tekstova. Za razliku od njih, stariji, kao i oni koji poseduju tradicionalno versko znanje, manje su skloni indoktrinaciji.\nZanimljiv zaključak je da žene mogu više da spreče nasilni ekstremizam zato što primećuju znakove radikalizacije članova porodice od najranije faze. Istovremeno, žene mogu biti sklone radikalizaciji, jer su često izložene alternativnim izvorima verskog obrazovanja preko muških članova porodice i interneta. U principu, žene su umerenije od muškaraca, ali nedostatak pristupa im ne dozvoljava da utiču na procese, posebno unutar Islamske verske zajednice.\nAnketa UNDP-a iz 2014. godine, „Puls javnosti”, ukazuje da svaki treći stanovnik Kosova veruje da postoji mogućnost da Kosovo postane meta terorističkih napada, dok svaki sedmi stanovnik smatra da povratnici iz ratova u Siriji i Iraku predstavljaju potencijalnu pretnju i najverovatnije osobe koje bi mogle da izvrše terorističke napade na Kosovu.\nS druge strane, najupečatljiviji zaključak ankete Pew Research Centra je procenat stanovnika Kosova koji opravdavaju samoubilačke napade u cilju odbrane islama od neprijatelja: 71% ispitanika ni u kom slučaju ne opravdavaju samoubilačke napade, 2% često opravdavaju takve napade, 9% ponekad opravdavaju i 11% retko opravdavaju samoubilačke napade. Iako različiti po frekvenciji opravdavanja, ovi podaci ukazuju da je svaki osmi stanovnik Kosova podlegao ekstremizmu, što se poklapa sa brojem onih koji pružaju podršku vladavini Šerijata na Kosovu (20%). Posebno izdanje “Bezbednosnog barometra” na Kosovu pokazuje da bi se 10% stanovnika Kosova radije odazvalo verskom nego nacionalnom pozivu, dok bi se 46% stanovnika Kosova odazvalo i nacionalnom i verskom pozivu.\nNa osnovu popisa stanovništva koji je 2011. godine izvršila Agencija za statistiku Kosova (ASK), Kosovo ima oko 1 800 000 stanovnika. Uključujući stanovnike četiri opštine sa srpskom većinom na severu Kosova, na Kosovu živi 91% Albanaca, 4% Srba i 5% Bošnjaka, Turaka i pripadnika ostalih zajednica. Studije međunarodnih i domaćih nevladinih organizacija pokazuju da je preko 90% stanovništva na Kosovu islamske veroispovesti.\nNa ovom linku možete naći kompletan izveštaj “Javni puls”:\nTags: Islamska država islamski borci Policija Kosova Puls javnosti UNDP\nPrevious Bez incidenata na Gazimestanu\nNext REGIONALNI SEMINAR: EU I ZAPADNI BALKAN – ZAJEDNIČKA BUDUĆNOST\n23. septembra 2021., 05:15


Gimnastički klub Bežanijska kosa - Gimnastički klub Pobednik, Beograd\nGimnastički klub Bežanijska kosa\nGeneracije zatvorenog prostora su izraz za decu dvadeset prvog veka, koja radije provode vreme zavaljena u fotelju, i sa mobilnim telefonom ili tabletom u rukama, nego što će se baviti nekom fizičkom aktivnošću.\nNe treba posebno naglašavati kuda vodi nedovoljno fizičke aktivnosti ili potpuno odstustvo iste. Šteta se stvara i na psihološkom planu i na fizičkom. Deca postaju otuđena, živeći u virtulenom svetu, teško sklapaju kontakte sa vršnjacima, i nekomunikativna su, često i nesigurna u sebe, kada treba da ostvare realan, živi kontakt.\nSa druge strane, sedeći način života pre svega vodi problemima sa držanjem tela i sa kičmom, gde prvo strada lumbalni deo, a sve te tegobe se osete neke ranije, a neke u kasnijim godinama života. Zasigurno sve ovo ne želite svom detetu, i zbog toga je prav aodluka da upišete klinca ili klincezu na treniranje sportske gimnastike u Gimnastički klub Pobednik.


Društvo novinara podržalo inicijativu da se političarima oteža da tuže novinare - Klix.ba\nRazličiti standardi Društvo novinara podržalo inicijativu da se političarima oteža da tuže novinare\nDruštvo novinara podržalo inicijativu da se političarima oteža da tuže novinare\n27.8.2019. u 15:17\nDruštvo novinara BiH Damir Arnaut\nPoslanik u Predstavničkom domu Parlamentarne skupštine Bosne i Hercegovine Damir Arnaut susreo se danas s delegacijom Društva novinara BiH u kojoj su bili predsjednik Faruk Zupčević, generalni sekretar Fedžad Forto te članica Upravnog odbora Verica Kalajdžić.\nPovod za sastanak je bila Arnautova Inicijativa da se u zakone o zaštiti od klevete ugrade različiti standardi prihvatljivosti, tolerancije i dokazivanja kada su u pitanju navodne klevete protiv javnih ličnosti u odnosu na privatne osobe, a u skladu s praksom Evropskog suda za ljudska prava.\nPredstavnici Društva novinara BiH su podržali ovu inicijativu, te je dogovorena uspostava bliske saradnje s ciljem njene realizacije, uz uključivanje širokog spektra predstavnika javnog i političkog života, strukovnih organizacija, te međunarodne zajednice, s posebnim akcentom na saradnju s Misijom OSCE-a u BiH.\nArnaut je zahvalio na podršci za tu inicijativu i pomoći koju je Društvo novinara BiH pružilo tuženom novinaru u nedavno okončanom sudskom postupku u Visokom, u kojem je sud odbacio tužbu za klevetu pozivajući se na praksu Evropskog suda, a što je Arnautu poslužilo kao motiv za Inicijativu, uzimajući u obzir da domaći sudovi rijetko i sporadično primjenjuju te zapadne standarde kada su u pitanju tužbe za klevetu.\n"Svako ko se svjesno izloži svjetlu javnosti pristaje na sve prednosti, ali i mane, koje takav potez nosi, te ima odgovornost da medijima olakša ne samo svoju promociju, već i kritičko izvještavanje", naglasio je Arnaut.\nPredstavnici Društva novinara BiH Arnauta su ovom prilikom informirali o projektu koji se tiče borbe protiv govora mržnje te je dogovorena saradnja i po ovom pitanju, uz uključivanje sagovornika iz svih sfera društva, saopćeno je iz PSBiH.


Predsednik Nikolić: Iz Tribunala trebalo da izađu svi Srbi | Predsednik Republike Srbije\nPredsednik Nikolić: Iz Tribunala trebalo da izađu svi Srbi\nKRALjEVO - Predsednik Srbije Tomislav Nikolić ocenio je danas da je izricanje oslobađajuće presude Haradinaju čas kada bi iz Haškog tribunala trebalo da izađu svi Srbi.\nPredsednik Nikolić je istovremeno izrazio je očekivanje da će oslobađajuća presuda Haškog tribunala Ramušu Haradinaju ujediniti građane Srbije, jer, kako je istakao, nepravda Srbe može samo da uzdigne, a nikako da ih obori.\n"Mislim da nisu dobro procenili Srbe. Nas ovolika nepravda može samo da podigne, nikada ne može da nas obori i razočara. Mi smo narod koji je ponosan kada mu čine nepravde i možda iz toga proistekne nova sloga i mir među građanima Srbije. Sad je jasno da oni ne gledaju u Srbiji ko je koje vere, pola ili narodnosti, oni gledaju da svi oni koji žive u Srbiji ispaštaju dok svetski moćnici tako budu želeli", izjavio je Nikolić u Kraljevu na vest o oslobađajućoj presudi Tribunala za Ramuša Haradinaja.\nPredsednik Srbije je, nakon što je u Kraljevu položio venac na spomenik oslobodiocima tog grada u Drugom svetskom ratu, istakao da u svetlu poslednjih presuda Haškog tribunala iz njega treba da budu oslobođeni svi optuženi Srbi.\n"Čini mi se da smo danas u prilici da budemo ponosni na to što nam rade. Navikli smo na muku i da drugi pokušavaju da raspolažu našim sudbinama. Ovo je čas kad iz Haškog tribunala treba da izađu svi Srbi, zato što, ako Oluja nije bila zločin i ako Haradinaj nije počinio zločin, gde će naći zločin kod političara, komandanata vojski i policije Srba koji se nalaze u Haškom tribunalu", izjavio je Nikolić.\nPrema njegovim rečima, sada niko ne može da ima sumnje u istinitost onoga što je Srbija tvrdila od samog osnivanja Haškog tribunala: da to nije pravičan sud i da je njegov cilj da Srbe kao narod i sve srpske države osudi na večito savijanje glave pred nekakvim zločinima. Nikolić je upozorio da će presude hrvatskim generalima Gotovini i Markaču i Haradinaju ostaviti neizbrisive posledice po odnose u regionu.\n"Ne može da se desi da posle svega ovoga mi nastavimo da sa svojim susedima održavamo odnose kakve smo imali do sada. Ako je neko hteo da nas posvađa, našao je pravi način", kazao je Nikolić.\n"Imao sam veliku ideju da učestvujem u pomirenju svih naroda, i otpočelo je to i sa Makedonijom i sa Mađarskom, i sada će sve to da stane samo zato što oni koji nas ubeđuju da sarađuemo i živimo u miru u stvari sve čine da se ne pomirimo", objasnio je predsednik Srbije.\nOn je najavio da će predstavnici Srbije najpre na sednici Saveta bezbednosti UN 5. decembra i sledeće godine na sednici Generalne skupštine UN imati priliku da u ime svog naroda kažu sve ono što i građani o Haškom tribunalu, međunarodnoj pravdi i odnosima među narodima. Srbiju će, kako je najavio, tom prilikom pred Savetom bezbednosti verovatno predstavljati vicepremijer Aleksandar Vučić, a pred Generalnom skupštinom UN - šef države.\nPrema njegovim rečima, iza oslobađajućih presuda hrvatskim generalima i Haradinaju krije se želja dela međunarodne zajednice da Hrvatskoj omogući da čista uđe u EU i da vodi svoj proces protiv Srbije i srpskog naroda, a da se privremenim institucijama u Prištini omogući da sa Beogradom pregovaraju neopterećene hipotekom zločina koje je činila OVK.\nNikolić je apelovao na političare u Srbiji da sada traže ono što građane spaja, a to je želja da Srbija opstane, a da ono što ih razdvaja ostave za bolja vremena.\n"Dok ne bude izbora, pred nama je zadatak koji niko sam ne može da sprovede, mi moramo da razgovaramo sa Albancima ali u potpuno novim odnosima, sada kada nam je jasno šta oni koji tvrde da ne žele zapravo žele. Žele nezavisno Kosovo i da mi sa takvom državom razgovaramo. Sa takvom državom nijedan političar iza kojeg stoji narod neće da razgovara", poručio je Nikolić.\nNikolić je naglasio i da neće primoravati Srbe sa severa Kosova da rade ono što nije u njihovom interesu.\nNikolić je izjavio, povodom svojih razgovora sa političkim liderima Srba sa severa Kosova i Metohije, u sredu, da je ostavljeno vreme da se ono što se tehnički dogovara u vezi sa upravljanjem administrativnim prelazima na severu Kosova nađe na papiru, i da dogovoreno potpišu Beograd, Priština i Brisel.\n"Mi smo verbalno obavešteni da mnogo toga što se dogovara neće biti primenjivano na severu KiM. Hajde da vidimo sve na papiru, pa da se onda ljudi na severu KiM, kojima možda narod veruje i više nego meni, izjasne o tome. Ja neću pritiskati nikoga da prihvati nešto što nije u njegovom interesu", rekao je Nikolić.\nOn smatra da bi ishodom tih razgovora trebalo da budu zadovoljni i predstavnici Srba sa severa KiM i on sam, kao predstavnik svih Srba.\nPredsednici četiri opštine sa severa Kosova i Metohije izjavili su juče posle sastanka sa predsednikom nikolićem da će prihvatiti realizovanje sporazuma Beograda i Prištine ukoliko im se bude garantovala da neće morati da plaćaju carinu Prištini i da neće morati da uzimaju kosovske tablice i lična dokumenta.


IVICA DAČIĆ IZRIČIT: Svetski centri moći su se zaigrali, neće moći prekrajati granice na Balkanu! • HAPPYTV.RS\nIVICA DAČIĆ IZRIČIT: Svetski centri moći su se zaigrali, neće moći prekrajati granice na Balkanu!\nSvetski centri moći su se zaigrali kada su mislili da je moguće prekrajati granice na Balkanu, jer ovaj region nije deo EU, izjavio je ministar spoljnih poslova Srbije Ivica Dačić.\nPrema njegovim rečima - to je jedan od najsvetlijih primera dvostrukih standarda i licemerja svetske politike -\nŠef srpske diplomatije je dodao da će Beograd ostati pristalica evropskih principa i demokratije, ali neće žrtvovati svoju nezavisnost.\n- Nastavićemo da se borimo za svoju budućnost, sarađujemo sa našim susedima i pokušamo da rešimo problem - rekao je Dačić.\nNa pitanje da li će Srbija uvesti sankcije Rusiji na zahtev Zapada, Dačić je rekao da Srbija sa Rusijom želi da održa sveobuhvatnu saradnju i prijateljske odnose u političkoj i ekonomskoj oblasti, nauci, kulturi, obrazovanju, kao i u pitanjima odbrane, bezbednosti i vojne industrije.\n- I nastavićemo to i ubuduće. Stoga će Srbija ostati dosledna u svojoj politici i neće se pridružiti evropskim antiruskim sankcijama. Štaviše, nadamo se i želimo što skorije ukidanje sankcija Rusiji - istakao je Dačić.\nSrpski ministar je dodao da se Srbija suočava sa posledicama svoje odluke.\n- Srbija želi u EU, ali nikada nećemo ići protiv sopstvenih nacionalnih interesa i nikada neće uvesti sankcije protiv prijatelja - rekao je Dačić.\nPrema njegovim rečima, i on i predsednik Srbije Aleksandar Vučić smatraju Srbiju pravim prijateljem Srbije i, kako je rekao, radiće na jačanju saradnje na svim nivoima - političkom, a posebno ekonomskom.\n- Stvarno smo zahvalni na ruskoj podršci, kako u Ujedinjenim nacijama, tako i na drugim globalnim platformama, a takođe smo zahvalni što (Rusija) podržava teritorijalni integritet i suverenitet Srbije - rekao je šef srpske diplomatije.\nOn je, međutim, priznao da, s obzirom na klimu anti-ruske histerije, zapadne zemlje pojačavaju pritisak na Srbiju zbog uticaja Moskve u regionu.\nDvostruki standari su rezultovali paradoksalnom situacijom tako da su - podružnice iz Rusije, koje su registrovane i posluju u Srbiji stavljene na listu sankcija, dok za podružnice ruskih kompanija registrovanim u Evropskoj uniji nemaju ograničenja - istakao je Dačić.\nMinistar spoljnih poslova Srbije je istakao da je Ruska Federacija pouzdan i tradicionalni prijatelj Srbije.\n- Osim toga, to je jedan od najvažnijih ekonomskih partnera i tržista srpske robe. Naši odnosi su zasnovani na međusobnom poštovanju, poverenju i stalnoj podršci koju Rusija pruža Srbiji - rekao je Dačić i dodao da srpska vlada želi da proširi političke i ekonomske odnose sa svim državama, na osnovama jednakosti i uzajamnog poštovanja.\nSrbija smatra Sjedinjene Američke Države i Veliku Britaniju prijateljskim državama, iako ne možemo njihove poteze smatrati prijateljskim aktima, rekao je Dačić.\n- Pre dve godine Britanija je predložila nacrt rezolucije kojim je osuđen srpski narod za genocid bez obaveštavanja Srbije o tome i Rusija je bila jeidna država koja je stavila veto na tu rezuluciju. Pre 10 godina Britanija je predložila da se ukinu redovne sednice Saveta bezbednosti Ujedinjenih nacija o Kosovu i Metohiji i preporučila da se umesto njih održavaju zatvorene konsultacije, ponovo ne obavestivši Srbiju. SAD su bile brze u podršci, dok su Rusija i Kina bile protiv - rekao je Dačić.\nOn je naveo da Srbija želi da ima dobro partnerstvo sa svim zemljama, ali da očekuje da druga strana bude spremna za to.


Kinez prodaje samog sebe, nema za kaznu za drugo dete - NMR Info\nKreirano sep 15, 2010\nUniverzitetski profesor u Kini očajan\nPEKING – Jedan univerzitetski profesor u Kini stavio je sebe na prodaju putem interneta, u znak protesta zbog ogromne novčane kazne koja mu je izrečena zbog rođenja druge kćerke, čime je prekršio zakon o jednom detetu.\nKako prenosi agencija Ansa, Jang Džidžu, predavač na Fakultetu političkih nauka u Pekingu, postavio je na svoj blog fotografiju sa natpisom – profesor nudi da postane „doživotni rob“ onome ko mu bude dao 620.000 juana (73.000 evra) za izdržavanje supruge i dvoje dece.\n„Moja supruga je neplanirano ostala u drugom stanju, a zatim nije smogla snage da abortira“, piše 43-godišnji profesor, kome je plata smanjena na svega 368 juana (42 evra) mesečno.\nKomitet za planiranje porodice u Hajdijanu, pekinškoj četvrti u kojoj se nalazi fakultet političkih nauka, odrezala mu je kaznu od 240.000 juana (27.000 evra), navodeći da je reč o „društvenom porezu“ za buduće staranje o njegovoj ćerki.\nZakon, po kome bračni parovi u kineskim gradovima mogu da imaju samo jedno dete, na snazi je već tri decenije. Vlasti navode da je ta mera imala presudnu ulogu u ograničenju rasta stanovništva u zemlji, koje danas dostiže 1,3 milijarde. Za samo nekoliko dana, internet je bio preplavljen porukama podrške profesoru, što potvrđuje da je zakon o jednom detetu veoma nepopularan.\nPre dve godine, veliko nezadovoljstvo u javnosti izazvalo je vladino istraživanje koje je pokazalo da većina bogatih i poznatih ličnosti, tj. onih koji su u stanju da plate kaznu, ima dvoje dece, a njih 10 odsto troje. Unuk bivšeg kineskog lidera Mao Cetunga, trenutno najmlađi general kineske vojske, nedavno je u jednom intervjuu izjavio zadovoljno da ima dvoje dece.\nPOZORIŠTE JE DEO DRUŠTVA


Robot Sofija želi da živi u Srbiji - Muški magazin - trendovi, fitness, lifestyle, saveti, devojke... `\nRobot Sofija želi da živi u Srbiji\nNa ovogodišnjem Digitalnom samitu u Beogradu, specijalni gost bila je Sofija, humanoidni robot koji je programiran da komunicira sa ljudima...\nSofija je napravljena u Hong Kongu i ona je humanoidni robot koji ima sposobnost da pravi facijalne ekspresije, da pokazuje udovima i da odgovara na bukvalno sva postavljena pitanja. Ona je primer robota koji u sebi sadrži veštačku inteligenciju i pokazuje u kojem pravcu se robotika može kretati u budućnosti i kako roboti mogu živeti, raditi i koegzistirati sa nama.\nInteresantna činjenica je i ta da je Sofija državljanin Saudijske Arabije, da poseduje pasoš i da je to prvi robot u istoriji koji se tretira poput ljudskog bića. Posetioci Digitalnog samita u Beogradu imali su priliku da vide Sofiju uživo i da joj postave raznorzana pitanja, a ona je uspela da da vrlo interesante odgovore i da tako osvoji sve posetioce samita.\nNa pitanje "Da li voli Srbiju i Beograd", Sofija je sa osmehom odgovorila : " Volim Beograd, Sava i Dunav se ukrštaju kod Kalemegdana odakle s pruža prelep pogled, sve to je nezaboravno i volela bih da živim ovde jednog dana".\nPogledajte video klipove i poslušajte, šta je sve još Sofija rekla:\nPROČITAJTE SLEDEĆI TEKST: 12. Weekend Media Festival u Rovinju od 19 – 22. septembra


Pripadnik ID javno pogubio svoju majku\nJedan pripadnik "Islamske države" (ID) javno je pogubio sopstvenu majku u sirijskom gradu Raki, zato što ga je podsticala da napusti tu terorističku organizaciju, saopštila je u petak 8.januara Sirijska opservatorija za ljudska prava.\nŽena u četrdesetim godinama je upozoravala svog sina da će alijansa na čelu sa SAD zbrisati ID i podsticala ga da zajedno sa njom napusti Raku.\nMajka je pritvorena nakon što je sin obavijestio ovu militantnu grupu o njenim izjavama, navodi se u saopštenju Opservatorije, čije je sjedište u Londonu.\nPozivajući se na lokalne izvore, Opservatorija navodi da je 20-godišnji mladić pogubio svoju majku ispred više stotina ljudi u srijedu, u blizini pošte u kojoj je radila u Raki, glavnom uporištu "Islamske države".\nMilitantna grupa "Islamska država" koja kontrolišu velika područja Sirije i Iraka, pogubila je dosad na stotine ljudi pod optužbama za sarađivanje neprijateljima ili kršenje njihove ultra-konzervativne interpretacije islama.


Ministarstvo odbrane uputilo je u ponedeljak Vladi predlog Uredbe u oblastima naučnih i drugih istraživanja od značaja za odbranu zemlje i o načinu i postupku za izdavanje odobrenja za vršenje tih istraživanja zajedno sa stranim licima ili za potrebe stranih lica. Ovaj predlog uredbe izazvao je reakcije naučne zajednice i predstavnika građanskog društva.\nNova uredba bi trebalo da reguliše oblasti naučnih i drugih istraživanja od značaja za odbranu zemlje.\nKako je istaknuto u članu 1, ovom uredbom se uređuju oblasti naučnih i drugih istraživanja od značaja za odbranu zemlje kao i način i postupak za izdavanje odobrenja državnim organima i pravnim licima za vršenje tih istraživanja zajedno sa stranim licima ili za potrebe stranih lica.\nOvakav predlog uredbe izazvao je reakcije naučne zajednice i predstavnika građanskog društva. U „Inicijativi za povlačenje predloga uredbe za ograničenje istraživanja u oblasti odbrane“ Nacionalni konvent o EU i potpisani predstavnici i predstavnice naučne zajednice i građanskog društva pozvaju Ministarstvo odbrane Republike Srbije da povuče iz procedure usvajanja Predlog Uredbe o oblastima naučnih i drugih istraživanja značajnih za odbranu zemlje i o postupku i uslovima za izdavanje odobrenja za vršenje tih istraživanja zajedno sa stranim licima ili za potrebe stranih lica.\nKako su istakli u inicijativi „ova Uredba krši Ustav, onemogućava gotovo sva istraživanja u Srbiji, znatno otežava rad privrednim subjektima, ugrožava demokratsku kontrolu sektora bezbednosti, kao i međunarodnu naučnu i istraživačku saradnju“.\nU inicijativi stoji da predložena Uredba onemogućava slobodu i autonomiju istraživanja potrebnih za praćenje napretka pristupnih pregovora, za koje ogranizacije okupljene u Nacionalni konvent o EU imaju mandat na osnovu procedura Vlade Srbije o pregovorima.\n„Kritičko preispitivanje dostignuća reformi u navedenim oblastima je preduslov da se dalje reforme planiraju na osnovu dokaza koje bi prikupili nezavisni akteri poput NKEU i drugi akteri zainteresovani za unapređenje reformi po meri građana. Takođe, predlog uredbe ugrožava nezavisne studije i istraživanja bezbednosti koje su preduslov za demokratsku kontrolu institucija bezbednosti“, naglašeno je u inicijativi.\nU inicijativi su nabrojane i sporne stavke predloga Uredbe, pa je kao prvi problem istaknuta preširoka definicija istraživanja i podataka od značaja za odbranu, koja ostavlja prostor da se gotovo svako istraživanja definišu kao značajna za odbranu.\nKako je pomenuto u Inicijativi, ove oblasti obuhvataju:\nsve vrste istraživanja u oblasti odbrane,\nTakođe je istaknuto da „ova lista oblasti istraživanja potiče iz uredbe istog naziva iz doba Miloševićeve vlasti i međunarodne izolacije (1994. godine) i daleko prevazilazi legitimna ograničenja istraživanja predviđena zakonima u drugim demokratskim zemljama“.\nKako naglašavaju iz NKEU, doslednom primenom ove odredbe ugrozio bi se čitav niz Ustavom zajemčenih prava:\n„Osim povrede prava, od ogromnog značaja je i to što bi primena ove Uredbe onemogućila, ili u najboljem slučaju znatno otežala, međunarodnu naučnu i istraživačku saradnju fakulteta, instituta, državnih institucija i udruženja građana iz Srbije, koja se finansira iz stranih fondova“, stoji u inicijativi.\nOvo nije u skladu sa prinicipima iz poglavlja 25 – Nauka i istraživanje, čiji su glavni ciljevi stvaranje jedinstvenog evropskog istraživačkog prostora u kome se istraživači, naučna i tehnološka saznanja slobodno kreću, te uključivanje naučnika iz Srbije u međunarodne projekte.\nU inicijativi stoji i preporuka da „umesto blanko ograničenja, država treba da osmisli načine da unapredi domaće izvore finansiranja istraživanja kako kroz povećanje budžeta za nauku, tako i kroz transparentne konkurse za sredstava na raspolaganju institucijama bezbednosti, a namenjenih organizacijama civilnog društva iz budžetske linije 481“.\n„Definisanje prioritetnih oblasti za unapređenje bezbednosti i odbrane zemlje može biti urađeno samo ako postoje kvalitetna, pravovremena i istraživanja vođena principima struke, uz učešće najšireg spektra aktera iz akademske zajednice, građanskog društva i privrede“, istaknuto je u inicijativi.\nCentar je podržao inicijativu Nacionalnog konventa, jer bi se donošenjem Uredbe onemogućila sloboda i autonomija istraživanja i ugrozio proces demokratske kontrole i reforme sektora bezbednosti.


U Budimpešti potpisan sporazum Srbije i Mađarske o izgradnji gasovoda - Ekonomija - Dnevni list Danas\nPočetna » Ekonomija » U Budimpešti potpisan sporazum Srbije i Mađarske o izgradnji gasovoda\n0Piše: Beta 14. juna 2019. 20.25\n„Sporazum će omogućiti da se dva gasovoda koji su nastavak Turskog toka dotaknu na granici. U Srbiji se radovi odvijaju intenzivno na tri deonice i gasovod od granice sa Bugarskom do granice sa Mađarskom će biti završen do polovine decembra ove godine“, rekao je Antić posle potpisivanja sporazuma.\nPo rečima Antića, Srbija i Mađarska imaju stratešku saradnju koja je važna za projekat izgradnje nastavka Turskog toka, koji će obezbediti siguruno snabdevanje gasom obe zemlje.\nOn je istakao da će na taj gasovod moći da se uključe svi koji žele, ali po tržišnim uslovima, kao i kroz zakupe kapaciteta.\nAntić je rekao da se nada da će se dve berze električne energije, Srbije i Mađarske, ujediniti do kraja godine i stvoriti „snažnu berzu u interesu čitavog regiona“.\nbudimpesta, gasovod, turski tokBeograd


Američki pevač Kris Braun otkazao je danas turneju u Australiji i na Novom Zelandu posle upozorenja australijskih vlasti da će mu verovatno odbiti vizu zbog osude za nasilje u porodici. Agencija za prodaju karata Tiketek je objavila saopštenje Braunovih promotera da je otkazana planirana decembarska turneja u Australiji i na Novom Zelandu i da će onima koji su kupili karte novac biti vraćen. Braun se u saopštenju zahvalio obožavateljima i izrazio nadu da će u „bliskoj budućnosti“ moći da organizuje turneju. U australijskom imigracionom odelenju nisu želeli da kažu da li je Braunu odbijena viza. Ta služba u septembru je Braunu uputila „obaveštenje o nameri da razmotre odbijanje“ vize i dala mu 28 dana da objasni zašto treba da ga puste u zemlju.\n„Ljudi treba da razumeju da ako ćeš da počiniš nasilje u porodici i onda želiš da putuješ po svetu neke zemlje će ti reći da ne možeš da dodješ, nemaš karakter koji se očekuje u Australiji“, rekla je Keš koja je sada ministarka za ženska pitanja.\nNovozelandske vlasti navele su da je on povukao aplikaciju za vizu pre nego što su oni počeli da je razmatraju. Kris Braun najavio je za decembar turneju u gradovima Sidnej, Melburn i Pert.


Izvor: Radio Televizija Vojvodine, 15.Jul.2020, 02:16\nSporazum obuhvata finansiranje zapošljavanja do 200 dodatnih zdravstvenih radnika kako bi se povećali kapaciteti Srbije za borbu protiv >> Pročitaj celu vest na sajtu Radio Televizija Vojvodine << COVID-19.\nFabrici:200 medicinskih radnika u narednih 6 meseci širom Srbije\nSvedoci smo sve većeg broja obolelih i preminulih od posledica virusa korona i to je razlog što se Evropska unija odlučila za nesvakadišnju meru da obezbedi novac za plate za 200 zdravstvenih radnika koji će pomoći u borbi protiv ove bolesti, izjavio je danas šef Delegacije EU Sem Fabrici, nakon potpisivanja ugovora o finansiranju dodatnih medicinskih radnika za borbu protiv Covid 19.\nFabrici je u onlajn obraćanju pojasnio da će se to medicinsko osoblje sastojati od doktora, medicinskih sestara, tehničara i administrativnog osoblja.\n"Svi će biti zaposleni u koordinaciji sa Institutom 'Batut', a biće upućeni na ispomoć u različitim ustanovama javnog zdravlja i centrima primarne zdravstvene zaštite i laboratorije širom Srbije", kazao je Fabrici.\nU narednih šest meseci tih 200 profesionalaca će pružati značajnu pomoć i radiće na prvoj liniji fronta u onim opštinama u Srbiji gde je najneophodnije i u kojima postoji vanredna situacija poput Beograda, Kragujevca, Užica, Valjeva, Šapca, Novog Pazara...\n"Ovo je još jedna zajednička inicijativa koju realizuje EU, predstavnici Srbije i UNOPS-a kao pomoć u borbi protiv aktuelne epidemije i ovo je samo još jedna nova faza u kontinuiranim naporima i kontinuiranoj saradnji između Srbije i EU", naveo je Fabrici.\nPodsetio je da su ministar za evropske integracije Jadranka Joksimović i on u martu i aprilu potpisali ugovor o dve velike donacije.\nPrva donacija pokrila je troškove 15 kargo aviona koji su puni medicinske opreme sleteli na aerodrom Nikola Tesla u Beogradu dovezavši više od 700 tona različite prekopotrebne medicinske opreme koju je Srbija nabavila sama za borbu protiv epidemije.\nA druga donacija podrazumevala je direktnu nabavku maski, respiratora, kiseonika, trijažnih kontejnera koje je EU kupila za Srbiju.\n"Pored ovoga obezbedili smo oko 100 miliona evra kako bismo u borbi protiv Covid 19 pomogli najranjivijim grupama među kojima su starije osobe, žene, pripadnici romske zajednice, migranti", kazao je Fabrici i dodao da se bave i ekonomskom stranom u borbi protiv Covid 19.\nU tom smislu, kako je naveo, razgovaraju sa nadležnima u Srbiji o ekonomnskim merama kojima mogu da potpomognu mala i srednja preduzeća u našoj zemlji i sektore koji su najviše pogođeni.\nTako je EU prošle nedelje pokrenula nov projekat koji je usmeren na turizam 12 opština istočne Srbije, podsetio je Fabrici.\nJoksimović: Zdravstveni radnici pod teretom, osnaživanje važno za Srbiju\nKako je istakla, 3. jula je stigao i formalni odgovor kojim su potvrdili da Srbija može da izdvoji milion evra iz IPA 2018. Ministarstvo za evropske integracije je u saradnji sa Delegacijom EU u Srbiji jos ranije identifikovalo neutrošena sredstva iz prethodnih IPA alokacija koja mogu biti namenjena raznim vidovima borbe protiv Kovid-19.\nJovanović: Prilika i za mlade zdravstvene radnike\nFinansiranje plata za 200 dodatnih medicinskih radnika od strane EU u borbi protiv Covid 19 je velika prilika, podrška i pomoć pre svega mladim ljudima da ulazeći u zdravstveni sistem, još brže stičući iskustvo, učestvuju i samostalno u kontroli virusa korona u našoj zemlji, ocenila je danas Verica Jovanović, direktorka Instituta "Batut".\n"Time ćemo zajednički pomoći kontroli virusa korona u Srbiji", kazala je Jovanović i zahvalila EU i UNOPS-u na danas potpisanom ugovoru.\nPodsetila je da je, prema poslednjim podacima Instituta "Batut", do ovog momenta na teritoriji naše zemlje potvrđeno oko 19.000 slučajeva pozitivnih na Covid 19.\nKako kaže, svedoci smo da se u poslednjim danima naročito na teritorijama žarišta povećava broj inficiranih, ali to nije slučaj samo na teritoriji Srbije, već i drugih zemalja.\n"Očekujemo mlade lekare pre svega u zavodima za javno zdravlje na teritorijama gde su epidemijska žarišta, a potom očekujemo mlade medicinske sestre i sve ljude koji su bez posla u ovom trenutku, da zajedničkim snagama pomognemo da se izvrši kontrola epidemije", kazala je Jovanović.\nPozvala je mlade ljude da budu zainteresovani za rad u narednih šest meseci i da se jave na konkurse koji će tom prilikom biti potpisani.\n"Radi se o značajnoj pomoći i mogućnosti da u narednom periodu upravo sa saradnicima zajednički još efikasnije vodimo računa pre svega o kretanju ove bolesti na teritoriji svih okruga naše zemlje", kazala je Jovanović.\nMinistar za evropske integracije Jadranka Joksimović, šef Delegacije EU u Srbiji Sem Fabrici i Mikela Telatin, šef Kancelarije UN za projektne usluge (UNOPS) potpisali su danas ugovor o angažovanju 200 zdravstvenih radnika koji će pomagati u borbi protiv epidemije virusa korona, a čije angažovanje će biti omogućeno sredstvima EU u iznosu od oko milion evra.\nBeograd -- Vlada Srbije, Delegacija EU u Srbiji i Kancelarija UN za projektne usluge (UNOPS) potpisali su sporazum o angažovanju oko 200 zdravstvenih radnika...Oni će u narednom periodu pomagati u borbi protiv epidemije Kovid-19, saopštilo je Ministarstvo za evropske integracije...Ugovor o angažovanju...


Kancelarija bugarskog predsednika oglasila se o eksplicitnim fotografijama devojke kandidata za gradonačelnika Sofije\nViše od četiri dana nakon što je pokrenut talas nezadovoljstva zbog objave eksplicitnih fotografija seksualnih radnji devojke kandidata na jesenskim izborima za gradonačelnika u Sofiji 2019. godine, na bugarskoj „medijskoj“ veb stranici, kancelarija predsednika države Roumena Radeva izdala je saopštenje o ovom kontroverznom događaju.\nObjavljivanje eksplicitnih fotografija na veb stranici „PIK“ dovelo je do osude Asocijacije evropskih novinara Bugarske, više medija na bugarskom jeziku i izjava Asocijacije emitera, koja afirmiše novinarsku etiku.\nUdruženje evropskih novinara Bugarska pozvalo je na bojkot vladinih organizacija i vebsajtova privatnih kompanija koji praktikuju ono što Udruženje naziva „porno novinarstvo“.\nU izjavi od 9. septembra koju je objavila bugarska nacionalna televizija, a koja je do kasno uvečer objavljena na veb stranici Predsednika, sekretar za štampu bugarskog predsednika je rekao: „U vezi sa brojem upita o stavu predsedničke institucije prema vulgarnim publikacijama i aktivnosti agencije „PIK“… transformacija pojedinih medija u instrument političke samopravde predstavlja pretnju ne samo slobodnom novinarstvu već i civilnom društvu“.\nU izjavi je izražena nada da bi ovaj slučaj „mogao pokrenuti raspravu koja bi mogla dovesti do procesa ozdravljenja u bugarskom novinarstvu“.\nIako se očekivala oštre borba na jesenjim lokalnim izborima u, izdanje veb stranice „PIK“ – koja se smatra bliskom kontroverznom vlasniku medija Delianu Peevskom – u kojem je fotografija osobe za koju se tvrdi da je bliska kandidatu Demokratske Bugarske za gradonačelnika Sofije, Borislavu Ignatovu, izazvao je ogorčenje zbog njihove eksplicitne prirode.\nUdruženje evropskih novinara Bugarske najavilo je „inicijativu čiji je cilj ograničavanje finansiranja ove vrste „novinarstva“.\n„Iako političari uživaju niži nivo zaštite privatnosti, postoje granice koje ne bi trebalo prelaziti a materijal koji je u pitanju daleko je izvan njih. Međutim, to se ne odnosi samo na političku ličnost, već i na osobu koja je navodno s njim povezana i koja nije politička ili javna ličnost, odnosno koja uživa potpunu zaštitu privatnosti“, navode iz udruženja.\nPored toga, kako se kaže, pored ponižavanja i omalovažavanja određenih ljudi, čin je opasan za čitavu zajednicu, jer je predmetni materijal, čija je verodostojnost neproverena i sumnjiva, objavljen kao kompromitujući materijal na predstojećim lokalnim izborima i ima za cilj da utiče na predizborno raspoloženje.\n“U ovom slučaju, ne postoji javni interes kojim se na bilo koji način može opravdati objavljivanje slika.”\nU izjavi se kaže da to nikako nije prvi slučaj grubog nepoštovanja etičkih i profesionalnih standarda koji ide u korist političara i predstavnika pravosuđa.\nAsocijacija je pozvala političke ličnosti koje štite „PIK“ da preuzmu odgovornost.\n„Stranica PIK-a postala je zvanična, bombardujući i kompromitujući sve kritičare vlasti. A ovaj proces nije jednostran“, kaže udruženje i dodaje da postoje „dokazi o finansijskoj motivaciji“ ljudi na vlasti na sajtu koji, kako se tvrdi u izjavi, širi klevetu i pornografiju.\nKaže se da su na bugarskim izborima za Evropski parlament u maju 2019. godine četiri političke stranke zaključile ugovore o oglašavanju sa PIK-om: Borissovov GERB, Ataka Volena Siderova, VMRO-a Krasifa Karakačanova i NFSB Valerija Simeonova. “U vreme zaključivanja ugovora, sva četvorica bila su deo vladajuće koalicije.”\nAsocijacija je pozvala institucije koje imaju ugovore sa stranicom da te informacije objave i preispitaju sporazume.\nNjihova inicijativa, koristeći hashtag na bugarskom jeziku #БезПорноЖурналистика poziva institucije, organizacije, političke stranke i druge, uključujući privatne kompanije, da se ne oglašavaju na veb lokacijama i drugim medijima koji propagiraju klevetu i kompromitujuće materijale.\n„Umesto da podržavamo porno novinarstvo, možemo pomoći neprikosnovenim profesionalcima u industriji. Godinama AEJ radi na tom cilju – stvarajući zajednicu novinara koji veruju u profesionalne standarde i pravo okruženje u kojem treba raditi.”\nDvadesetak veb stranica na bugarskom jeziku objavilo je zajedničku deklaraciju pod nazivom „Danas je dan!“.\nU deklaraciji je rečeno da je danas bio dan kada su bugarski mediji morali povući crtu.\nDistancirajući se od pokušaja diskreditacije kandidata za gradonačelnika Sofije na način koji nije kompatibilan sa novinarstvom, u deklaraciji se prigovara strankama i pojedinim političarima „koji legitimišu takve medije“ dajući im intervjue, pozivajući njihove predstavnike na događaje i plaćajući im za reklamne i PR kampanje tokom izbora“.\nOvaj aspekt deklaracije doveo je do raznih političara, uključujući lidera opozicione Bugarske socijalističke partije Korneliju Ninovu, rekavši da je PIK-u zabranjeno prisustvo njihovim konferencijama za novinare.\nUdruženje bugarskih emitera objavilo je 7. septembra svoje stajalište o tom pitanju. Članovi udruženja uključuju Bugarsku nacionalnu televiziju, bTV, Novu televiziju i neke kablovske kanale.\nU izjavi udruženja se ne pominje konkretno PIK. U njemu je rečeno da “duboko veruje u odgovornost medija za poštovanje etičkih pravila novinarske profesije. Ova odgovornost i visoki profesionalni standardi određuju odluke medija u vezi sa sadržajem naših programa”.\nČlanovi Udruženja su usvojili „i pridržavali se“ Etičkog kodeksa, „uključujući osnovna pravila poput poštovanja privatnosti, pridržavanja pravila dobrog ponašanja i pristojnosti u našim emisijama“.\n„Verujemo da odnose između medija i medijskih profesionalaca koji rade za njih moraju da karakterišu međusobno poštovanje i lojalna konkurencija da bi se sačuvao autoritet profesije“.\n„Visoki profesionalni standardi nas obavezuju da razlikujemo informacije u javnom interesu i informacije koje zadovoljavaju samo radoznalost autora, ili javnosti, privatnim životom javne ličnosti. Može se govoriti o javnom interesu u slučajevima kada se štite zdravlje, bezbednost, kada su u pitanju informacije koje se odnose na sprečavanje i otkrivanje teških krivičnih dela i zloupotrebe vlasti i koje štite javnost od opasnosti da bude ozbiljno dovedena u zabludu“, kaže se u saopštenju.\n„Poštivanje etičkih standarda novinarske profesije znak je zrelosti demokratije u zemlji“, navodi se u deklaraciji ./ibna


Prevodilac za ruski jezik: značaj i potreba - BEPS Prevodi\nRuski jezik kao maternji jezik koristi više od 170 miliona ljudi, više od 150 miliona ljudi ga govori kao strani jezik i isto toliko kao drugi jezik.\nRasprostranjenost ruskog jezika\nRuski jezik pripada Indoevropskim jezicima i to istočnoslovenskoj podgrupi slovenskih jezika. Ovaj jezik je četvrti na svetskoj listi jezičke rasprostranjenosti. Ruski jezik i srpski jezik imaju visok stepen srodnosti jer imaju zajedničkog pretka – praslovenski jezik, i zajedno spadaju u slovensku porodicu jezika. Ove srodnosti dvaju jezika su direktno uticale na nastanak kako gramatičkih tako i leksičkih i fonoloških sličnosti u savremenom ruskom i srpskom jeziku.\nRuski jezik i značaj prevoda\nRuskim jezikom se zvanično služe države: Rusija, Belorusija i Kazahstan, a u velikom procentu se koristi i u ostalim bivšim članicama Sovjetskog saveza i ostalim većim državama u svetu. S obzirom na njegovu geografsku rasprostranjenost i broj ljudi koji ga govori, ruski jezik je jedan od pet najviše korišćenih jezika na svetu. Njegova geografska rasprostranjenost govori najbolje o značaju ovog jezika u svetu.\nZnanje i iskustvo prevodioca su u glavnoj ulozi\nNaš tim prevodilaca za ruski jezik se sastoji od profesora ruskog jezika i književnosti, odnosno filologa osvedočenih u višegodišnjoj praksi, sa veoma bogatim iskustvom u polju prenošenja značenja iz ruskog u srpski i obratno.\nPrecizni prevodi stručnih tekstova, diplomskih, magistarskih i doktorskih radova sa ruskog ili na ruski kao i biografija, aplikacija za posao i drugih tekstova su samo neke od stvari kojima se naši prevodioci za ruski jezik bave. Simultano i konsekutivno usmeno prevođenje skupova, događaja i poslovnih zbivanja su takođe neke od mogućnosti koje nudimo.\nPrevod prilagođen jezičkim normama i prilagođen Vama\nUkoliko imate potrebu za prevodom poslovnih prijava za rad u ruskim kompanijama, obratite nam se i uverite se u naše profesionalne adute. Prevodilački tim za ruski jezik će sve prevode prilagoditi Vašim potrebama i ostalim objektivnim zahtevima u skladu sa stilom i prirodom teksta na veoma pouzdan i brz način, uz maksimalno poštovanje gramatike i ortografskih pravila srpskog i ruskog jezika.\nNe gubite vreme na izbor prevodioca, mi imamo pravo rešenje! Naše ekspeditivne usluge precizno prevedenih tekstova i govora, kao i godine iskustva su naša najbolja reklama! Obratite nam se.


Povratak publike u kulturni centar Banski dvor uz podršku Addiko banke | FENA\nFENA.BIZ\t Pet, 17.07.2020. 12:47\nPovratak publike u kulturni centar Banski dvor uz podršku Addiko banke\nSaopćenje, Foto/Addico Bank\nProgramski sadržaji JU „Banski dvor – kulturni centar“ Banja Luka ponovo će biti dostupni svim zainteresovanim građanima, a uz podršku Addiko banke. U susret ponovnom otvaranju kulturnih institucija, Addiko banka, dugogodišnji partner Banskog dvora, će za posjetioce obezbjediti dezinfekciona sredstva. Povratak u koncertnu dvoranu će obilježiti ljetna sezona kulturnih dešavanja ustanove simboličnog naziva „50 po 50“, a Addiko banka je za posjetioce donirala zaštitne maske, dezobarijere, sredstva i držače za sredstva za dezinfekciju ruku i kože.\n„Trudimo se pružiti kontinuiranu podršku različitim aspektima kulturnog djelovanja, a Banski dvor je naš dugogodišnji partner u zajedničkoj misiji promocije i afirmacije kulturnog djelovanja. Samo prošle godine podržali smo ovu instituciju u organizaciji čak tri velika festivala, te veliki broj pojedinačnih kulturnih događaja. Smatramo da je Banski dvor jedna od najznačajnijih kulturnih ustanova u Banjoj Luci, ali i Bosni i Hercegovini, i zadovoljstvo nam je nastaviti sjajnu saradnju, te obezbjediti siguran boravak gledalaca u prostorijama Banskog dvora“ istakla je Marija Panić, marketing menadžer Addiko Bank ad Banja Luka.\n“Banski dvor aktivno radi na promociji i predstavljanju značajnih domaćih, regionalnih i svjetskih umjetnika i ansambala zbog čega nas raduje činjenica da Addiko banka prepoznaje naše zalaganje, te podržava razvijanje kreativnosti i kulture u našoj zajednici. Banski Dvor - Kulturni Centar je prije pandemije organizovao više od 20 događaja mjesečno, a uz podršku Addiko banke u prošloj godini realizovali smo Internacionalni muzički festival „Jesenja sonata“, Festival džez muzike „Intime Jazz Fast“ i „Stand-up festival“. Addiko banka je u nekom ranijem periodu Banskom Dvoru donirala i koncertni klavir Petrof, što je u značajnoj mjeri doprinijelo kvalitetu izvođenja pijanističkih i drugih koncerata u ovoj ustanovi. Na pomenutom instrumentu su do sada svirali neki od najpoznatijih domaćih i internacionalnih pijanista današnjice, poput Kemala Gekića, Rite Kinke, Elise Tomellini, Bojana Zulfikarpašića, Matije Dedića, Aleksandra Serdara, Arsena Čarkića, Nebojše Maksimovića i mnogih drugih. Pokretanjem sezone "50 po 50" želimo poslati snažnu poruku da bez obzira na sveukupnu situaciju život ne smije stati, te da uz odgovorno ponašanje i samodisciplinu možemo naći način da zadovoljimo svoje kulturne potrebe. Zbog toga smo u ovom času veoma zahvalni Addiko banci koja nam je obezbjedila sredstva koja su neophodna za bezbjedan i siguran povratak publike u izložbene i koncertne prostore naše ustanove“ istakao je Mladen Matović, direktor JU “Banski dvor – Kulturni centar”.\nAddiko banka u okviru svoje strategije djelovanja prema lokalnoj zajednici, posebno mjesto daje podršci institucijama kulture. Osim partnerske saradnje sa ovom institucijom, banka ima uspješnu saradnju sa Narodnim pozorištem u Sarajevu, te Narodnim pozorištem Republike Srpske.\nSaopćenje za javnost HDZBiH\nIako države potpisuju međudržavne ugovore, Košarac tvrdi drugačije